text:
Enblêma da Repùbrica Socialìsta Soviética Azêra
L'enblêma naçionâle da Repùbrica Socialìsta Soviética Azêra o vêgne adotòu into 1937 da-o govèrno da RSS Azêra, segóndo o stîle za adotòu inte l'enblêma de l'Unión Soviética[1][2].
L'enblêma o raprezenta 'na pertuzatrîxe, a scinbolezâ e abondànti risèrve de petròlio de Baku, e, derê a quésta, 'n sô ch'o leva, a raprezentâ o futûro da naçión di Azêri. Ciù de d’âto o se trêuva, bén bén evidençiòu, o scìnbolo da mesoîa con martéllo e, in çìmma a l'enblêma, 'na stélla róssa (ch'a raprezenta o "socialìsmo in sce tùtti i çìnque continénti") pe reciamâ a vitöia do comunìsmo e da "comunitæ globâle di stâti socialìsti". O bòrdo estèrno o l'è formòu da doî scìnboli de l'agricoltûa azêra, ò sæ o gràn e o cotón[2].
O slògan in sciô strisción o riporta o mòtto de Stâto de l'Unión Soviética ("Lavoratoî do móndo, unîteve") ségge in léngoa rùscia che azêra. A scrîta in Azerbaijani a l'è "БүTүH өлkəлəpиH пpoлeTapлapы, биpлəшиH!" (segóndo l'atoâle arfabêto latìn: "Bütün ölkələrin proletarları, birləşin!"). L'enblêma o prezenta o nómme conplêto da Repùbrica Socialìsta Soviética Azêra, scrîto ségge in rùscio che in azêro[2].
L'atoâle enblêma o l'è stæto pe cóntra adotòu 'na prìmma vòtta into 1918, pe pöi ritornâ a êse quéllo ofiçiâ into 1992 aprêuvo a l'indipendénsa de l'Azerbaijan[2][3].
Stöia[modìfica | modìfica wikitèsto]
Prìmmi enblêmi da RSS Azêra[modìfica | modìfica wikitèsto]
In scî prìmmi bigétti de bànca da RSS Azêra, rilasciæ into 1920, aparîva 'na conpoxiçión formâ da-o scìnbolo da mesoîa co-o martéllo, co-ina stélla a çìnque pónte e 'na lùnn-a crescénte, de spésso conpòsta da 'na corónn-a de spîghe[4].
A mæxima conpoxiçión a l'êa inclûza inte l'Órdine do Rósso Confaón da RSS Azêra, aprovòu into 1920, a quæ bòssa a vêgne svilupâ da-o càppo do dipartiménto topografìco militâre do dipartiménto da mobilitaçión òperatîva do stàf do Comisâio do Pòpolo pe-i Afâri Militâri e Navâli da RSS Azêra, ò sæ I.P. Vekilov, in sciâ bâze e somegiànsa de l'Órdine do Rósso Confaón da RSFSR[4]. Quésta conpoxiçión a l'è stæta fisâ inta Costituçión da RSS Azêra adotâ a-i 19 de màzzo do 1921 da-o prìmmo Congrèsso di Soviet de l'Azerbaijan, o quæ o stabiliâ a descriçión de l'enblêma da Repùbrica, repigiàndo a descriçión de quéllo da RSFSR, contegnûa inta sò Costituçión do 1918, a l'artìcolo 103[5][6]:
L'enblêma da Repùbrica Socialìsta Soviética Azêra o conscìste inte inmàgine de 'n sfóndo rósso iluminòu da di ràggi ch'arivan da 'na mesoîa e martéllo indoâ, poxiçionâ trasversalménte, co-e manéggie vèrso o bàsso, e 'na lùnn-a crescénte co-ina stélla a çìnque pónte circondâ da 'na corónn-a de spîghe con l'iscriçión:
a) "Repùbrica Socialìsta Soviética Azêra" e
b) "Lavoratoî di tùtti i pàizi, unîteve"
— Costituçión da Repùbrica Socialìsta Soviética Azêra, Artìcolo 103[7]
Aparenteménte o no gh'êa però o consénso in raprezentaçión ezàtta de l'enblêma, e dónca saiàn creæ vàrie conpoxiçioîn. A ciù popolâre a l'época a l'êa quélla ch'a inclùdéiva mesoîa, martéllo, lùnn-a crescénte e stélla a çìnque pónte, inta ciù pàrte di câxi co-ina corónn-a de spîghe, e co-e iscriçioîn in léngoa tùrca ò tàrtara, scrîte dêuviàndo e létie de l'arfabêto àrabo. In particolâ quésta conpoxiçión a saiâ rafigurâ in sce tùtti i francobólli da RSS Azêra che sòn stæti mìssi in circolaçión da-o prìmmo de òtôbre 1921. O lô outô o l'êa o sàtiro de Baku Benedikt Rafailovich Telingater, dîto Beno (1876-1960)[4].
Dòppo o 13 dexénbre do 1922 a Comitâto Esecutîvo Centrâle da RSS Azêra se uniâ a quélla da RSFS Transcaucasìca, co-a sucesîva inplementaçión da nêuva repùbrica federâle a-i 30 de dexénbre. Quésta a formiâ pöi, co-a RSFSR, a RSS Ucraìnn-a e a RSS Bielorùscia, l'URSS. In quésto perîodo l'ûzo de l'enblêma da RSS Azêra se amermiâ in mòddo scignificatîvo, eséndo quésto sostitoîo da l'enblêma de l'URSS e da quéllo da RSFS Transcaucasìca[4].
Tranxiçión a l'arfabêto latìn[modìfica | modìfica wikitèsto]
A-i 30 de dexénbre do 1922 o CEC da RSS Azêra o l'adotâva 'n decrétto in sce egoaliànsa pe-o stâto de l'arfabêto latìn a-e létie àrabe, cangiaménto che se riflèttiâ in sciâ descriçión de l'enblêma contegnûa inta nêuva Costituçión da RSS Azêra, adotâ a-i 8 de dexénbre do 1924, pe êse pöi aprovâ o 14 màrso do 1925. In particolâ, inte quésta Costituçión, a-a descriçión de l'enblêma saiàn azónte e paròlle "into nêuvo e into vêgio arfabêto" (B HoBoM и cTapoM aлфaBиTax)[4].
Prìmmo enblêma[modìfica | modìfica wikitèsto]
Inta segónda revixón da nêuva Costituçión de l'Azerbaijan, aprovâ da-o Congrèsso di Soviet di tùtti i Azêri do 26 màrso 1927, l'enblêma da Repùbrica o l'è coscì descrîto[4]:
L'enblêma da Repùbrica Socialìsta Soviética Azêra o conscìste inte l'inmàgine de 'n sfóndo rósso iluminòu da di ràggi ch'arivan da 'na mesoîa e martéllo indoâ, poxiçionâ trasversalménte, co-e manéggie vèrso o bàsso, e 'na mêza lùnn-a co-ina stélla a çìnque pónte circondâ da 'na corónn-a de spîghe co-e iscriçioîn:
a) "A Repùbrica Socialìsta Soviética Azêra" e
b) "Lavoratoî di tùtti i pàizi, unîteve"
— Costituçión da Repùbrica Socialìsta Soviética Azêra, Artìcolo 99
Dòppo quésta revixón, pe-a prìmma vòtta, conpariàn e verscioîn ofiçiæ di enblêmi do Stâto. O prìmmo zenâ do 1929, co-ina resoluçión do CEC da RSS Azêra, l'arfabêto latìn o saiâ diciaròu o sôlo scistêma de scrîtûa ofiçiâ. Consegoénsa de quésta decixón a saiâ a rimoçión de paròlle "e into vêgio" da-a descriçión de l'enblêma a l'artìcolo 99 da Costituçión da Repùbrica[4].
Segóndo enblêma[modìfica | modìfica wikitèsto]
Da-o 1930 inte l'enblêma da RSS Azêra saiàn dónca prezénti de scrîte sôlo inte l'arfabêto latìn, decixón pöi fisâ inta nêuva (a tèrsa) Costituçión naçionâle, adotâ a-i 14 de frevâ do 1931 da-o Setén Congrèsso di Soviet di tùtti i Azêri. Quésta Costituçión a contegnîva ànche a nêuva descriçión de l'enblêma do Stâto, riportâ chi de sótta[4]:
L'enblêma da Repùbrica Socialìsta Soviética Azêra o conscìste inte l'inmàgine de 'n sfóndo rósso (ciæo), delimitòu da 'n çèrcio giànco e iluminòu da-i ràggi de 'n sô ch'o leva. Into céntro de l'enblêma (gh'è) 'na mesoîa con martéllo, poxiçionâ trasversalménte, co-e manéggie vèrso o bàsso, e sôvia de quésta 'na mêza lùnn-a co-ina stélla a çìnque pónte circondâ da 'na corónn-a de spîghe.
E inmàgine da mesoîa e martéllo, da mêza lùnn-a co-a stélla, do sô co-i sò ràggi e a corónn-a de spîghe - colôre indoòu. Inte ciaschedùnn-a de corónn-e in scî doî lâti gh'è quàttro spîghe. Inta pàrte inferiô de l'enblêma, sôvia o sfóndo do sô ch'o leva, sòn raprezentæ in tréi colôri (néigro, giànco e grîxo): sètte pertuzatrîxe pe-o petròlio con dôi serbatöi de cherozêne in sciâ scinìstra e, in sciâ drîta e a-i pê de çèrte montàgne da-i pìcchi apisûi, 'n vilàggio azêro e davànti a quésto di cànpi aræ. In sciâ lìnia ch'a unìsce quésti dôi eleménti a se trêuva, in prìmmo ciàn, 'n tratô mesciòu da 'n òperatô. A ghirlànda ch'a circonda l'enblêma a l'è ligâ da 'n nàstro de colôre rósso (scarlàtto), ch'o incroxa e spîghe in tréi pónti. A quéllo ciù âto o se trêuva 'n strisción ch'o va da 'n lâto a l'âtro da corónn-a de spîghe estèrna, pasànte sôvia a-a mesoîa e martéllo, e con l'iscriçión, in léngoa tùrca e arfabêto latìn, "Repùbrica Socialìsta Soviética Azêra".
In sciô nàstro scitoòu ciù in bàsso, ch'o liga i dôi lâti do stémma, a gh'è l'iscriçión, into mæximo arfabêto, "Lavoratoî di tùtti i pàizi, unîteve".
— Costituçión da Repùbrica Socialìsta Soviética Azêra (1931), Div. V, Capìtolo IX, Art. 99[8]
A fórma ofiçiâ de l'enblêma a l'è stæta creâ da l'artìsta tiatrâle Benedikt Rafailovich Telingater, ch'o l'avéiva creòu a precedénte versción no ofiçiâ de l'enblêma da RSS Azêra[4].
Tèrso enblêma[modìfica | modìfica wikitèsto]
Dòppo l'intrâ in vigô da nêuva Costituçión de l'URSS do 1936, ànche inta RSS Azêra a saiâ introdûta 'na nêuva costituçión. Quésto nêuvo tèsto costituçionâle, adotòu da-o Novén Congrèsso Straordenâio di Soviet di tùtti i Azêri a-i 14 de màrso do 1937, o conprendéiva a descriçión de 'n nêuvo enblêma de Stâto da RSS Azêra[3][6].
L'Enblêma de Stâto da Repùbrica Socialìsta Soviética Azêra o l'è l'inmàgine de 'na mesoîa con martéllo, 'na pertuzatrîxe pe-o petròlio sôvia a 'n sô ch'o leva, incornixâ da 'na corónn-a de gràn e cotón, co-e iscriçioîn inte léngoe azêra e rùscia: "Repùbrica Socialìsta Soviética Azêra" e "Lavoratoî di tùtti i pàizi, unîteve!". In çìmma a l'enblêma a gh'è 'na stélla a çìnque pónte. — Costituçión da Repùbrica Socialìsta Soviética Azêra (1937), Artìcolo 151[6]
A fórma ofiçiâ de l'enblêma a l'è stæta creâ da-o gràfico Ruben Arkadevich[9].
Prìmma revixón[modìfica | modìfica wikitèsto]
E paròlle contegnûe inte l'enblêma saiàn cangiæ a-a fìn do 1937, de mòddo da distançiâ 'n di scìnboli da repùbrica soviética da-a léngoa tùrca. In particolâ a paròlla "SYRA" (ò sæ Soviet) a saiâ sostitoîa da "SOVET" e "CYMHYRIJJƏTI" (ò sæ repùbrica) con "RESPUBLIQASb". Quésto càngio di tèrmini o no saiâ limitòu sôlo a l'enblêma de Stâto, eséndo inplementòu inta léngoa azêra ascì, a quæ a conserva ancón a-a giornâ d’ancheu quéste paròlle de derivaçión rùscia[10].
Segónda revixón[modìfica | modìfica wikitèsto]
In acòrdio co-a lézze da RSS Azêra "In sciô càngio de létie azêre da l'arfabêto latìn a quéllo rùscio", adotâ a-i 11 de lùggio 1939, e létie da léngoa azêra o prìmmo zenâ do 1940 sòn stæte pasæ da l'arfabêto latìn a quéllo cirillìco, con di adataménti pe-a léngoa locâle. Co-in decrétto do Presidium do Suprêmo Soviet da RSS Azêra do 20 màrso 1940, e iscriçioîn inte l'enblêma de Stâto saiàn da quéllo moménto scrîte co-e létie de l'arfabêto cirillìco[4].
A-i 5 de màzzo 1956, 'n decrétto do Presidium do Suprêmo Soviet da RSS Azêra o aproviâ i "Regolaménti in sce l'Enblêma de Stâto da Repùbrica Socialìsta Soviética Azêra", i quæ stabilîvan 'na raprezentaçión ciù acurâ de l'enblêma, inclûzo 'n çèrcio rósso ciæo, sôvia a-o quæ saiàn rafiguæ i âtri eleménti do stémma (defæti, inta descriçión costituçionâle, o sfóndo o no l'è mensonòu)[4].
Tèrsa revixón[modìfica | modìfica wikitèsto]
Con l'adoçión, a-i 21 d'arvî 1978, da nêuva Costituçión da RSS Azêra, a descriçión de l'enblêma de Stâto into tèsto costituçionâle a restiâ a mæxima, ma inte l'anésso gràfico a-i "Regolaménti in sce l'Enblêma de Stâto da Repùbrica Socialìsta Soviética Azêra" i ràggi do sô saiàn rafiguæ in mòddo da êse mêno spéssi e ànche l'ónbra do çèrcio da-o colôre rozòu a l'è ciù ciæa de quélla inta figûa do Statûto do 1956[9].
Galerîa d'inmàgine[modìfica | modìfica wikitèsto]
Nòtte[modìfica | modìfica wikitèsto]
- ↑ (EN, RU) Agentstvo pechati "Novosti" Izdatelʹstvo, Azerbaijan Soviet Socialist Republic, Novosti Press Agency Publishing House, 1972.
- ↑ 2,0 2,1 2,2 2,3 (EN) National Emblem of the Soviet Azerbaijan (PDF), Administrative Department of the President of the Republic of Azerbaijan, Presidential Library. URL consultòu o 26 lùggio 2021.
- ↑ 3,0 3,1 (EN, RU) Azerbaijan in the Soviet Union - Coat of arms, in sce crwflags.com. URL consultòu o 26 lùggio 2021.
- ↑ 4,00 4,01 4,02 4,03 4,04 4,05 4,06 4,07 4,08 4,09 4,10 (RU) Russian Centre of Vexillology and Heraldry, AзepбaйджaHckaя CCP, in sce heraldicum.ru. URL consultòu o 27 lùggio 2021.
- ↑ (DE) Christian Siemer, Aserbaidschan - Geschichte der Wappen, in sce christian-siemer.de, 4 zùgno 2002. URL consultòu o 27 lùggio 2021 (archiviòu da l'url òriginâle o 17 zùgno 2002).
- ↑ 6,0 6,1 6,2 (EN) The national emblems of Azerbaijan SSR - Coats of arms, in sce azerbaijans.com. URL consultòu o 27 lùggio 2021 (archiviòu da l'url òriginâle o 1º seténbre 2017).
- ↑ (RU) Costituçión da RSS Azêra (1921) - Art. 103 ss (JPG), in sce heraldicum.ru. URL consultòu o 27 lùggio 2021.
- ↑ (RU) Costituçión da RSS Azêra (1931) - Art. 97 ss (JPG), in sce heraldicum.ru. URL consultòu o 27 lùggio 2021.
- ↑ 9,0 9,1 (RU) Гepбы и флarи CCCP, 1972.
- ↑ (RU) ФизkyлbTypa и cпopT (Physical Culture and Sport), n. 12, 1938.
Vôxe corelæ[modìfica | modìfica wikitèsto]
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce enblêma da Repùbrica Socialìsta Soviética Azêra


c: text/html

text:
Léngoa napolitann-a
O Napolitàn (napulitano) o l'é 'na variànte diatòpica do grùppo italiàn meridionâle (diascistéma individòu da clascificaçión ISO 639-3 atravèrso o còdice nap e che Ethnologue o definisce "léngoa napolitàn-calabréize"[1]) de léngoe romànse parlâ a Napoli e inte àree da Canpània no tànto distànti da-o capolêugo.
Descriçión e stòia[modìfica | modìfica wikitèsto]
Nòtte[modìfica | modìfica wikitèsto]
- ↑ (EN) Napoletano-Calabrese, in sce ethnologue.com. URL consultòu l'8 arvî 2021.
Âtri progètti[modìfica | modìfica wikitèsto]
- Wikipedia a g'ha n'ediçión in léngoa napolitann-a (nap.wikipedia.org)
- Wikimedia Commons a contêgne di inmàgine ò di âtri files in sce Napolitàn

robotstxt: allowed

filter: keep


text:
Triangolo
Un triangolo o l'é un poligono con trei loei e træ ponte (ò pissi). A l'é uña de forme de base da geometria. Un triangolo con ponte , e o s'indica con .
Inta geometria euclidea, tutte e combinaçioin de trei ponti che no seggian conlineæ determinan un triangolo unico e, a-o mæximo tempo, un cian unico (saieiva à dî un spaçio euclideo à doe dimençioin). In atre poule, gh'é un solo cian ch'o contëgne quello triangolo, e ògni triangolo o l'é contegnuo inte un dæto cian.
Se o spaçio consciderou o l'é o cian euclideo, aloa gh'é un solo cian e tutti i triangoli ghe stan drento. Pe contra, inti spaçi euclidei de dimenscion maggiô, sto fæto o no l'é ciù veo. St'articolo o tratta di triangoli inta geometria euclidea.
Clascificaçion di triangoliModìfica
I triangoli se peuan clascificâ da-a longhixe relativa di seu loei, ò da-a grandessa relativa di seu angoli:
- O triangolo equilatero o l'à tutti i loei da mæxima longhixe ò, de mainea equivalente, tutti i angoli da mæxima grandessa.
- O triangolo isòscele o l'à doî di loei da mæxima longhixe, ò doi di angoli da mæxima grandessa, ch'o l'é equivalente.
- O triangolo scalen o l'à tutti i loei e tutti i angoli despægi.
Differente, se peu ascì clascificâ i triangoli da-a grandessa do seu angolo ciù grande:
- O triangolo rettangolo ò drito o l'à un di angoli da 90°, saieiva à dî un angolo drito. O lou ch’o s’attreuva in diagonâ respetto à l’angolo o l'é dito ipotenusa, e o l'é o ciù longo. I atri doî loei en ciammæ cateti. O l'é o triangolo pe-o quæ o vâ o teorema de Pitagora.
- O triangolo ottusangolo ò ottuso o l'à un angolo de ciù de 90°, saieiva à dî un angolo ottuso.
- O triangolo acutangolo ò agusso o l'à tutti trei i angoli de grandessa minô de 90°, saieiva à dî di angoli agussi.
Pe de ciù, un triangolo o l'é dito degenerou quande o l'à un angolo de 180°, ò sæ un angolo cian.
Condiçioin d'existensaModìfica
Dæto træ longhixe, segondo a disegualiansa triangolâ, un triangolo con i loei de ste longhixe o peu existe solo se respettan a disegualiansa. Pe-i triangoli degeneræ, donde e trei ponte en conlineæ e forman un segmento, a disegualiansa a vëgne unn'egualiansa.
Dæto trei angoli, questi peuan formâ un triangolo solo se en de grandessa maggiô ò pægia à zero, e se a seu somma a l'é pægia à 180°. Se s'ammette di angoli de 0°, o triangolo ch'o ne sciòrte o l'é degenerou.
Atri progettiModìfica
- Wikimedia Commons a contêgne di inmàgine ò di âtri files in sce Trangolo


text:
Nichiozo Copernico
Nichiozo Copèrnico (ted. Niklas Koppernigk, lat Nicolaus Copernicus), astronnomo e cosmollogo (Thorn, 1473 - Frauenburg, Pruscia Orientâ, 1543).
Retræto do Copèrnico
Dæti personâli
Mòrte: Frauenburg, (Pruscia Orientâ), 1543)
Âtre informaçioìn
Vitta[modìfica | modìfica wikitèsto]
De famiggia slexaña de lengua todesca, ma aversa a l'orde Tœütonnego, a-a morte do poæ (1483) o Copernico o fu agiuttao da-o barba materno, Lucco Watzelrode, da-o 1489 vescovo de Warmja. Inscritose into 1491 a l'universcitæ de Cracovia, o passò inte l'aotunno do 1496 a Bologna, onde o barba o dexidiava o s'adotoese in diritto. O Copernico o continuò però ascì o studdio, començao a Cracovia, de matematica e astronomia, conlaborando co l'astronomo Domenego M. Novæa, e o l'approfondì pù a so cortua umanistega e a conoscença di clascichi.
Nominao canonnego do Capittolo de Warmja (o l'aiva riçevúo i ordi menoî), da-o 1501 o studiò meixiña a Padoa e o s'adottoò a Feræa into drito canonnego into 1503. Tornao in Polonnia, o fu segretaio e mego do barba scin a-a morte de questo, e into 1512 o se transfei a Frauenburg ond'o proseguì e riçerche astronomiche e o se distinse comme amministratô di ben do Capitolo, specie durante a guæra de re Sigismondo contra i Cavagei Tœütonneghi.
A rivoluçion[modìfica | modìfica wikitèsto]
A nommina de Copernico - reciamma o sò nomme a "rivoluçion" da-a quæ se fa començâ a sciença moderna, e "copernichen" se diciaron Keplero e Galileo - se deve a l'elaboraçion do scistema eliocentrico ò eliostattego (o Sô fermo a-o [squæxi]- çentro de l'universo limitao da-o çê de stelle fisse) in contrappoxiçion a-o scistema geocentrico e geostattego de l'astronomia grega, da Œüdosso e Aristotele a Tolomeo, a-a quæ s'ea inspiao ascì a conceçion crestiaña, araba e medievâ do mondo fixico.
Un primmo sbòçço do sò scistema o Copernico o-o deliniò in gio a-o primmo dexennio do sec. 16°, inte 'n'œuvieta da-o tittolo Nic. Copernici de hypothesibus motuum cælestium a se constitutis commentariolus, ch'a circolò manoscrita tra i contempoannei (e foscia o Martin Lutero o n'ebbe notiççia, se into 1539 o parlò de un "nœuvo astronnomo" comme de "un matto"), ma che da pœu a l'andò smarria e a fu ritrovâ solo into 1877. Into Commentariolus o l'espoñe in forma de postulæ i prinçippi do so scistema mostrando, sença dâne pe-o momento prœuva matematica, comme segge ciu semplixe a spiegaçion di fenommeni çelesti mediante l'ipottexi eliostatega, percose questa a recedde un meno nummero de sfee pe rende conto di moti oservabili di pianeti e de l'âternâse de giorno e nœutte e de staxoin, co l'ammiscion da rotaçion diurna e da rivoluçion annoa da Tæra, e a "declinaçion" (inclinaçion) do so asse rispetto a l'orbita.
O volumme ciu ampio, co-e dimostraçioin e a modiffica tecnica de l'uzo de 'n epiciclo insce 'n eccentrico ançiché de doi epicicli, o fu o De revolutionibus orbium caelestium, a-o quæ o Copernico o travagiò pe-o resto da vitta. I sei libbri de l'œuvia ean za completi quande inta primaveja do 1539 Gioacchin Retico, professô a Wittenberg, o se recò da-o Copernego pe conoscine a dotriña, e za o cardenâ Schönberg e l'amigo vesco Tiedemann Giese aveivan exortao o Copernico a pubbricâ l'œuvia. Coscì lê o concesse primma a-o Retico de fâ sciortî a Dançiga, into 1540, un'espoxiçion do so scistema, De libris revolutionum Narratio prima (subbito ristampâ into 1541, l'anno into quæ o Melanton o parlò da stravagança de 'n "astronnomo sarmattego ch'o mescia a Tæra e o l'inmobilizza o Sô"), afiandoghe da pœu coppia do manoscrito do De revolutionibus, pe fâlo stampâ a Noemberga presso o Petreio, quande o Rettego into 1541 o tornò in Germannia.
Ma o Retico, transfeiose a Lipsia into 1542, o l'affidò a revixon da stampa a l'amigo teollogo Dria Osiander. O Copernico o l'ea zœumoæ marotto: o feççe ancon in tempo a fâ inserî a so dedica a-o pappa Paolo III, ma o no poette impedî a l'Osiander de fâ stampâ, anonnima, una so premissa Ad lectorem. Se, comme dixe a lezendia, O Coernego o l'ebbe in sce-o letto de morte a primma coppia a stampa do so caolao, quella coppia za a contegniva coscì i equivvochi che pe ciu che 'n seccolo marcon o "copernicaneximo". A premissa de l'Osiander, de fæto, a prezentava l'ipottexi elioçentrega comme semplixe accorzimento matematico, sença valô fixico, mentre inta dedica a-o pappa o Copernico o l'inscisteiva in sce-o scignificao cosmologico da so teoria. A l'Osiander se refaiâ o cardenâ Bellarmin, into van tentativo de vegnî incontro a-o Foscarin e a-o Galileo, durante o processo do 1615-1616, ch'o finì co-a condanna do copernicaneximo da parte da Gexa cattolica.
A-o Copernico cosmologo, otra che matematico, amiava invece segge o Keplero che-o Galileo. E l'è in sce sto ponto che polemizziâ copernichen e anticopernichen, ascì quande questi urtimi (tra i quæ o Reinhold, aotô de Tabulae Prutenicae, e o Tycho Brahe se servin de l'ipotexi copernicaña pe-i carcoli. Questo o l'è decixivo pe valutâ o contributo do Copernico a l'astronomia e a-a sciença moderna, sciben che za a-i tempi de l'Astronomia nova (1609) do Keplero ben poco arestesse di risurtæ tecnichi do Copernico, ancon ligæ a l'uniformitæ e circolaritæ di moti çelesti. Do resto, a texi eliostatica, za prezente inti Pitagoreghi e in Aristarco de Samo, a no l'ea 'na novitæ assoluta. E l'"umanista" Copernico o n'ea de seguo a-o corente, coscì comm'o l'ea informao de ripreize ermetiche e di "entuxiasmi" pe-o Sô do neoplatonismo rinascimentâ (fu famozo o De Sole do Marsiggio Fixin), e foscia za a Cracovia l'ea zonto a Copernico nœuva da texi do Nichiozo Oresme in sce-a rotaçion terestre.
Ma questi pù importanti sfondi corturæ no bastan pe rende conto da specifiçitæ de l'œuvia do Copernico; comme do resto no l'è suffixente, sciben segge stæta foscia decixiva inte l'indúlo a çercâ de nœuve vie, manco a convinçion neoplatonica, da lê condiviza, circa a sempliçitæ matematica de l'universo, a quæ a comporta l'armonia e a scimmetria de parte. L'ea tâ convinçion a fâghe apparî i tolemæghi comme di artisti che, pigiando a modello de membre pe lô belliscime ma de corpi despægi, ritraessan "un mostro ançiché 'n ommo". Questi sfondi metafixichi son de seguo in dœuvia into Copernico, perché una metafixica a l'è sempre a-o travaggio inta riçerca scientifica: ma a so œuvia a nasce ascì da un impegno ciu tecnico, da 'n confronto da so ipottexi co-e costioin astronommeghe e cosmologiche che-a so epoca a l'aiva ereditao da-o passao. O scistema tolemægo o l'aiva di difetti tecnichi za rilevæ primma ancon do Copernico; e lê, into 1497 a Bologna, o l'aiva prez. avúo moddo de constatâ che l'osservaçion a smentisce a teoria lunâ do Tolomeo. E pe tutta a vitta o Copernico o faiâ di osservaçioin no numerose ma sempre orientæ a mostrâ o megio accordio de l'esperiença con l'ipotexi eliostatica, perché una teoria astronomica a deve "sarvâ i fenommeni" sença renonçiâ a quelli prinçippi che-o Copernico o condividde co-i antighi: circolaritæ e uniformitæ di moti çelesti. L'ea invece proppio tæ prinçippi a êse pe lê violæ da l'introduçion tolemaica di "çerci equanti".
In tutto ço gh'ea di motivi tecnichi decixivi ò pe complicâ ancon de ciu a spiegaçion tradiçionâ di moti çelesti ò pe tentâ una spiegaçion radicalmente innovativa de questi, passando da-o geocentrismo a l'eliocentrismo. L'originalitæ de Copernico a fu de afrontâ a nœuva stradda, avendo o coraggio d'andâ contra corente e scancellâ a distinçion tippica de l'insegnamento do so tempo, e fruto de una tradiçion antiga, tra a dotriña di naturales e quella di mathematici. Liatri gh'aivan in comun solo che-o geocentrismo e l'uniformitæ di moti: ma mentre i segondi se rifaxeivan a l'Almagesto e a-o so scistema de epicicli e çerci deferenti, pe calcolâ e poxiçioin di astri e controlâle da pœu co l'osservaçion, i primmi amiavan invece a-o scistema de sfee omocentriche de Eüdosso e de Aristotele.
Questo o l'ea un scistema cosmologico, ch'o dava un'inmaggine fixica do mondo (a mæxima imaggine che s'atrœuva, prez., inta Diviña Commedia), ma ch'o no poeiva spiegâ astronomicamente a despægia distança, in tempi despægi, di pianeti da-a Tæra. O scistema de l'Almagesto, a-o contraio, pù "sarvando" megio i fenommen, no poeiva dâ affæto un'inmaggine reâ de l'universo, perché deferenti (concentrichi ò eccentrichi) e epicicli no ean fixiçizzabili inte de sfee solide e impenetrabile. Coscì cosmologia e astronomia, inte l'antighitæ e into medioevo, ean paradossalmente separæ e ço ch'o l'ea veo pe l'uña o no l'ea veo pe l'âtra.
A genialitæ do Copernico a stà inte l'avei realizzao a scintexi d'astronomia e cosmologia attraverso l'eliocentrismo, inçando a quello cangiamento de prospettiva ch'o portò da pœu a l'unificaçion de fixica çeleste e fixica tereste. Una prospettiva no solo metafixica (comme fu quella do copernican Giordan Brun), ma co l'exigença tipica da sciença moderna: o controllo rigoozo de teorie co l'esperiença.
O Copernico o dette un contributo apprexabile a l'economia ascì. Into De monetæ cudendæ ratione, fruto da so esperiença de aministratô, l'è prez. formulao ciæamente o prinçipio (dito da pœu "lezze de Gresham") che-a monæa gramma a caccia quella boña.
Colegaménti esterni[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Nichiozo Copernico


text:
Italia
Coordinæ: 42°30′N 12°30′E / 42.5°N 12.5°E
L'Itàlia (Nómme ofiçiâ: Repubblica Italiana), o l'é in paize do sud Euròpa , fondatô da Comunitæ Europea into 1957, a seu capitâ a l'é Romma.
L'Itàlia a confìnn-a a nòrd ovest co-a Fransa, a nòrd co-a Svissëa e l'Austria e a nòrd est co-a Slovenia. I stati sovren de San Marin e do Vatican son a l'interno do teritöio italiàn. Campion d'Italia a l'é un'exclave italiann-a into teritöio svìsseo.
L'Itàlia a l'é stæta a patria de inportanti coltûe eoropêe: Etruschi, Greghi e Romen.
A seu capitâ Romma a l'é a sêde da Gexa Cattolica e un di çentri ciù inportanti do Crestianeximo.
L'Itàlia a l'é stæta o céntro de l'Impêo Roman e de l'Eoröpa fin a-e invaxoìn di bàrbari e a-o consegoente declìn.
Co-o Renascimento, a coltûa italiànn-a a l'à repigiòu o seu ròllo dominante in Eoröpa, mantegnûo fin a-o prinçipio do ventéximo sécolo.
Politicamente l'Italia, doppo a-a cheita de l'impêo roman, a l'é stæta divîza in diversci stati sovren, soventi controlæ da de potense foreste, fin a-e guære d'indipendensa e a-a monarchia di Savoia. Doppo a tragica esperiensa da dittatûa fascista, l'Itàlia a l'é vegnûa unn-a repùbbrica democràtega, ménbro do G8 e fondatô da Comunitæ Europea.
Stöia
Preistöia e pròtostöia
Colonizaçión fenìçia e grêga
Etæ romànn-a
A región giogràfica da penîzoa italiànn-a a vêgne unîa politicaménte pe-a prìmma vòtta co-a Repùblica Româna (509-27 prìmma de Crìsto), ma o caràtere inperiâle de conquìste fæte inti sécoli dòppo da Rómma o travîza o caràtere naçionâle che sta región chi a l’êa li pe consegoî in sciâ fin do I sécolo primma de Crìsto.
Arivâ in çìmma a-o svilùppo polìtico, econòmico e sociâle, Rómma inperiâle, co-a sò òrganizaçión sòcio-polìtica, a làscia ’n ségno perpétoo inta stöia de l’umanitæ. Inte tùtti i teritöi de l’inpêro, i Români tiàn sciù çitæ, stràdde, pónti, condûti e fortificaçioìn, e espòrtan dapertùtto o sò modéllo de civiltæ e, into mæximo ténpo, ìntegran e popolaçioìn e e civiltæ asogetæ inte’n procèsso coscì profóndo che pe sécoli, ancón dòppo a fìn de l’inpêro, ste génte chi contìnoan a ciamâse “române”. A civiltæ nasciûa in scê zìnn-e do Téivie, cresciûa inte l’época republicànn-a e in sciâ fìn svilupâ inte l’etæ inperiâle, a l’é a-a bâze de l’atoâle civiltæ òcidentâle.
Medioêvo
Etæ moderna
Unitæ d'Itàlia
Régno d'Itàlia
Fascìsmo
Italia republicànn-a
Geögrafìa
L'Itàlia a l'é comunemente ciammà "o stivâ" pe a seu forma, co-a Puggia in sciô tacco e a Calabbria in sciâ pónta. O nòrd d'Itàlia o l'é caraterizòu da-e cadenn-e montagnôze de Arpi e da-a Cianûa padann-a. I Appennin van da-a Ligùria fin a-o meridión d'Italia e dividdan a còsta do mâ Tirren da quella do mâ Adriatego. O monte ciù erto d'Italia e d'Eoröpa o l'é o Monte Gianco, ch'o segna ascì o confìn co-a Fransa. A Siçilia a l'é l'izôa ciù grande d'Italia e do Mâ Mediterraneo.
Galerîa d'inmàgine
Vôxe corelæ
Âtri progètti
- Wikimedia Commons a contêgne di inmàgine ò di âtri files in sce Italia


text:
Lengoa zeneize
O Zenéize ([zeˈnejze], inta sò grafîa tradiçionâ zeneise) o l'é 'na variante da lengoa ligure parlâ inta çitæ de Zêna e inti comun vexìn. A diferénsa de âtre parlæ lìguri, o zenéize o l'é sénpre stæto, storicamente, unn-a léngoa e no un dialetto, comme scriveiva za Padre Federico Angelo Gazzo into 1909 inta seu traduçión da Divinn-a Comédia in léngoa zenéize.
Ségondo a Càrta eoropêa de léngoe regionâli ò minoritâie[1] do 1992, poémmo consciderâ o zenéize comme 'na léngoa regionâle.
Stöia[modìfica | modìfica wikitèsto]
O zeneize, comme a gran parte de léngoe d'Italia, o l'é derivòu da-o latìn vorgâ, subendo pöi, into corso di sécoli, e influense de âtre léngoe neolatinn-e, comme o françeize ò l'italiàn; a ògni mòddo, a-a reversa de âtre léngoe gallo-italiche, o zeneize o l'é stæto asæ de ciù influensòu da-e léngoe do Meridion[2]. A prìmma poêxîa in zenéize conosciûa a l'é stæta scrîta into 1291 da l'anònimo zenéize, conosciûo ascì comme Luchetto[3].
Variante[modìfica | modìfica wikitèsto]
Carateristiche[modìfica | modìfica wikitèsto]
Fonologîa[modìfica | modìfica wikitèsto]
Consonanti[modìfica | modìfica wikitèsto]
Vocâle[modìfica | modìfica wikitèsto]
O scistema vocalico do zeneize o l'é asæ ricco: difæti o l'é formòu da 9 vocâle, e quæ (a eceçion di ö e di ò) se prezentan segge inta verscion curta segge inta verscion longa.
Dittonghi[modìfica | modìfica wikitèsto]
Scistemi de scrîtûa[modìfica | modìfica wikitèsto]
Esendo a parlâ ligure a ciù conosciûa e trascrîa de tùtte, o zeneize o l'à avûo tànte divèrse grafîe.
A primma a svilupâse, dapeu 'na serie de reforme into XVII sécolo, a l'é stæta a coscì dîta grafîa tradiçionâ: questa a deuviâva za de léite che son diventæ, into significâto, tipiche de parlæ lìguri (a ezenpio æ, ç, x ò i dittonghi comme eu), mentre a l'êa ancón prezente a êre intevocàlica e inte prepoxiçioin articulæ (a ezenpio: dra a-o pòsto de da e ro a-o pòsto de o) e a êsse potêa êse pronunçiâ segge s segge sc (davanti a c/t e i) . Sucesivaménte gh'é stæto de ciù âtre modiffiche, comme a spariçion da j, e tanti studioxi e artisti, sorviatutto inte l'ùrtimo sécolo, àn modificòu e precedenti grafîe co azonte personæ.
Ancheu no existe 'na grafîa universalmente acetâ: e ciù adeuviæ son a grafîa ofiçia de l'Academia Ligustica do Brenno, a grafîa in U do Vocabolâiu d'e Parlæ Liggyre, e 'na variante moderna da grafîa tradiçionâ.[4][5]
Desligaléngoa[modìfica | modìfica wikitèsto]
- Mi sò asæ s'a sâ a l'é asæ pe sâ a säsissa.
- Sciâ scîe scignôa, sciando Sciâ xêua in scî scî.
- A-o mêu nêuo gh'é nêue nâe nêue; a ciù nêua de nêue nâe nêue a n'êu anâ.
- Gi'àngiai g'han gi'oggi gi'uegge gi'unge cume gi'atri? = (scrîta inta variànte de Cogorno)
Provèrbi e mòddi de dî[modìfica | modìfica wikitèsto]
- Son zeneize, rîzo ræo, strénzo i dénti e parlo ciæo.
- O bambìn o se laménta: Ò famme. Sò moæ a ghe rispónde: Gràttite e zenógge e fatte e lazàgne.
- Chi vêu vîve da bon crestiàn, da-i begghìn o stagghe lontàn.
- No se peu sciusciâ e sciorbî.
- Chi no cianze, no tetta.
Nòtte[modìfica | modìfica wikitèsto]
- ↑ http://www.cadepuio.it/lanostraparlata/la_lingua_ligure.html
- ↑ L'Ardiciocca - "A compagnia di Rechelin"; anno XXV; settembre-dicembre 2017, pag.10
- ↑ Franco Bampi, Maniman, Ed. Il Golfo, 2004
- ↑ http://www.zeneize.net/grafia/index.htm
- ↑ http://www.zeneize.net/ziardua/grafia/grafia.html


text:
Panamá
Nomme ofiçiâ: República de Panamá. Pàize de l'America centrâle, a sêu capitâle a l'è a Çittæ do Panamá.
Descriçion e stöia[modìfica | modìfica wikitèsto]
O g'ha 'na popolassiôn de 3.283.959 abitanti (stimòu a lûggio do 2006) e 'na sûperfiçie de 78.200 km2. Inte 'sta naçiôn o s'attrêuva o Canâle do Panamá, 'na via interoçeànica ch'a collega l'Atlantico e o Paçiffigo, molto ûtile pe-o comèrcio marìtimo.
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Panamá
Conlìgamenti esterni[modìfica | modìfica wikitèsto]
- CoolPanama Panama Portal


text:
Stati Unïi d'America
Coordinæ: 39°49′41.43″N 98°34′46.2″W / 39.828175°N 98.5795°W
I Stati Unïi d'America (United States of America in Ingleize), son in paize de l'América do nòrd, a seu capitâ a l'è Washington. I Stati Unîi d'América son sovente dîti Stati Unîi, U.S.A., The States ò America ascì.
L'influensa militâre, econòmica, colturâle e polìtica di Stati Unîi a l'è cresciûa senpre ciù into deximonòno e vintêximo sécolo. Dappeu a fìn de l'Union Sovietica e da Guæra Freida, i Stati Unîi son restæ l'ùnica superpossansa mondiâle.
I Stati di Stati Unîi d'América son ménbri de diverse òrganizaçioìn polìtiche e econòmiche mondiâli.
Stòia[modìfica | modìfica wikitèsto]
Into 1776 i Stati Unïi d'America son stæti fondæ da un gruppo de separaçionisti de colonie britanneghe da costa atlantega. A Boston into 1775 arcun rivoluçionaï, travestiï da indien, han cacciòo in mâ arcunn-e casce de tè pe demostrâ a so protesta contra e tasce imposte da-o governo ingleise. Da lì a l'è partïa a Rivoluçion Americann-a ch'a l'ha portòo, a-a formaçion d'i Stati Unïi da e 13 colonie britanenghe. Into 1846 i Stati Unïi han combattùo unn-a guæra contra o Mescico e han coscì conquistòo o Texas. Into XX Secolo han combattùo tutte e doe guære mondiæe, a Guæra de Corea e do Vietnam e dappeu inta segonda meitæ do Secolo son stæti in te 'n stæto de tenscion permanente co l'Union Sovietica dïto Guæra Freida. Ancheu i Stati Unïi occupan militarmente l'Iraq inte un conflitto ch'o l'è criticòo da diversci stati e da ben ben de Americhen ascì. Ancheu i Stati Unïi son a ciù grande potensa econòmica mondiâ.
Geögrafîa[modìfica | modìfica wikitèsto]
I Stati Unïi comprendan, passa ai 48 stati continentæ, l'Alaska (o ciù grande d'i stati), e Hawaï e vari teritöi inte l'Oçean Paçiffigo e inti Caraibi, compreiso Pòrto Rico.
I Stati Unïi son sovente divïxi in:
Stati d'a costa orientâ[modìfica | modìfica wikitèsto]
Da nòrd a sud: Maine, Neuvo Hampshire, Vermont, Massachusetts, Isoa de Rhode (o ciù piccin d'i stati), Connecticut, Nuevo York, Pennsylvannia, Neuvo Jersey, Delaware, Maryland, Virginnia, Carolinn-a do Nòrd, Carolinn-a do Sud, Georgia, Florida.
Stati do Sûd[modìfica | modìfica wikitèsto]
Virginnia, Carolinn-a do Nord e Carolinn-a do Sud, Georgia, Florida, e anche Virginnia Oççidentâ, Kentucky, Tennessee, Alabamma, Louisiann-a, Arkansas, Oklahoma, Texas (spesso conscideròu fra i stati do sud-ovest).
Questa zöna a comprende a pàrte meridionâ (e e çimme ciù elevæ) d'i Appalachi, e ciù a ponente e montagne Ozark. I sciummi comprendan e foxe do Misciscippi e dö Río Grande. A ciù grande influença climatega a vegne do Gorfo do Mescico, e a conpòrta inverni miti, umiditæ, e de tanto in tanto di uraghen.
Stati do Midwest[modìfica | modìfica wikitèsto]
Ohio, Michigan, Indiann-a, Wisconsin, Illinois, Missoùri, Minnesota, Iowa, Dakota do Nòrd, Dakota do Sud, Nebraska e Kansas. Son in gran parte stati agricoli e industriæ (compreisa a "rust belt", a zona industriâ "inruzzenïa" inti anni settanta e ottanta da-a concorrensa, sorvetutto giapponeise), o climma o l'è estremmo: freido d'inverno, cädo de stæ, maccaia a lèvante e secco a ponente. O Midwest o l'incarna i valôi tradiçionæ d'i Stati Unïi: lòu, cà, famiggia e religion.
Stati Çentrâ[modìfica | modìfica wikitèsto]
I stæti da zöna çentrâ ò montann-a son: Montann-a, Idaho, Wyoming, Nevadda, Utah, Colorado, Arizona, Neuvo Mescico. Questa a l'è a zöna meno abitâ do paize, e l'è dovve s'attreuvan tante mete turisteghe comme o Grand Canyon (Arizona) e Yellowstone (Wyoming).
Stati da costa oççidentâ[modìfica | modìfica wikitèsto]
Washington, Oregon, California comprendan montagne ærte (comme a Sierra Nevadda), deserti (a Death Valley), e zöne ben ben ùmie (a costa).
Suddivixoin d'i Stati Unïi[modìfica | modìfica wikitèsto]
I Stati Unïi d'America son (tra parentexi l'anno de l'intrâ inta confederaçion):
Statï[modìfica | modìfica wikitèsto]
In distreito separòu, sotta a giurisdiçion do congresso, o l'è o Distreito de Combia, dovve gh'é a çitæ de Washington, capitâ da naçion.
Teritöi[modìfica | modìfica wikitèsto]
Teritöi di Stati Unïi son anche arcunn-e isoe do mâ di Caraibi e de l'Oçeano Paçiffigo:
Teritöi in franca assoçiaçion[modìfica | modìfica wikitèsto]
De naçioin indipendenti son in franca assoçiaçion co-i Stati Unïi d'America:
Galerîa d'inmàgine[modìfica | modìfica wikitèsto]
Atri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Stati Unïi d'America


text:
Asmara
Asmara a l'è a capitâ e a çittæ ciù importante d'Eritrea.
A l'è abitâ da ciù ò mêno 578.000 personn-e (1.062.676 abitanti totâli con a periferia into 2006).
In Asmara ghe son e prinçipali indûstrie de tesciûi, de cârne, de bîra, de scarpe e de çeramiche do Pàize.
Fondâ into XII séccolo comme villa commerçiâ, a l'è stæta colonizzâ da l'Italia into 1889, diventando capitâ naçionâ into 1897. Atoalménte a maggiôransa d'i edifiçi son d'òrìgine italiann-a.
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Asmara


text:
Template:Màppa de localizaçión/info
Da inserî inte sottopàgine rigoardànti e séncie màppe, inte l'àrea noinclude, pe vizoalizâ tùtte e caraterìstiche da màppa.
Inserisce a sotopàgina inta Categorîa:Template màppa de localizaçión ascì. Co-o paràmetro cat= l'è poscìbile seleçionâ 'na sotocategorîa do tîpo "Template màppa de localizaçión - cat".
Scintàsci:
{{Màppa de localizaçión/info}}
Pœ êse necesâio 'n dóggio sarvatàggio da pàgina pe vizoalizâ o rizultâto.
Pe cangiâ a vôxe pontâ, quànde l'è divèrsa da-o nómme da màppa (prezénpio into câxo de dizanbigoaçión), adêuviâ o paràmetro "link=".


text:
Castelanìa de Rivernàu
A Castelania de Rivernàu (dîta ascì Castelania de Arnascu, Sènexi e Rivernàu, in italian Castellania di Rivernaro) a l'è stà ina castelania ligüe nasciüa a partì dau XIII seculu inta bassa valà de l'Aròscia, inte l'entrutèra arbenganese. U teritòiu ucupàu da stachi u cumprende i udierni cumüi de Arnascu e Cixàn (frasiùn de Sènexi). De prupietài da famìa di Marchesi Clavesana, a vegne sedüa in sub-vassalàggiu ai Cazulini de Arbenga, a partì da 17 de marsu 1236.[2]
Stòia[modìfica | modìfica wikitèsto]
U(r)igini[modìfica | modìfica wikitèsto]
E primme testimunianse in sce a castelanìa sun da rintracià au 18 marsu du 1202, quande a vegne stabilìa ina cunvensciùn fra u cumün de Zena e i raprezentanti de diferenti cumünitài da zòna ingàuna de punente (che a cumprendeva e valli de l'Aròscia, du Merula (Andöa), ciü e zòne de Ineia, Priaâta, de Rèssu e de Naxin) custituìa a livéllu de iura, cumme in assuciasiùn fra i diferenti castélli: fra sti chi u gh'è ascì quellu de rivernatis, c'u pîa u sò numme da Rocca Liverna o Riverna, còlla dunde u surgéva u castéllu di Clavesana.[3]
Inte stu ducumentu Zena a ga(r)antìsce ae cumunitài in sustegnu diplumaticu-milità, inti cunfrunti di nemixi cumüi. Grassie a stu chi e a 'n âtru ducumentu rizalente au 1199, in àttu stréitu cun Pòrtu Mauissiu drentu au quàle vegnan mensciunài i abitanti du burgu de Arnastrum.[4]
Da stu tratàu u se capisce cumme a Castelania de Rivernàu a l'éa zà da tempu 'na realtài existente, urganizà e ricunusciüa dae putense vixìne, armenu dau XII seculi. Se da stu ducumentu chi u nu l'è puscibile riscuntrà l'estensciùn efetìva da castelanìa, da lì u se pö peò cumprende cumme i burghi i l'éan urganizài aturnu au castrum Rivernate inturnu au Mille, quande l'intrega regiùn a faxeva parte da Marca Arduinica, istituìa da Berengario II re d'Italia.
Doppu a Marca[modìfica | modìfica wikitèsto]
Doppu a motte ascì de l'ürtima raprezentante di marchesi arduinici (Adelaide di Susa, mòrta intu 1091), u duminiu da castelanìa u pàssa sutta i dumini de Bonifacio del Vasto, de stìrpe Aleramica e da lì ai sò discendenti, i Marchesi de Clavesana, che divegnan cuscì Scignùi de gran parte de l'entutèra ingaunu.
A cavallu di seculi XII e XIII, se dröve in periudu de scuntri fra i marchesi e u libéu cumün de Arbenga, tütt'i dui in fàze de espansciùn, cun sti eventi chi ch'i vàn a càzze ascì in sci teritòi du feudu de Arnascu, c'u subisce ina ridusiùn a livellu terituiàle de tòstu a metài.[5]
Inte l'ànnu 1236, i Clavesana i van cuscì a léva dau cuntròllu di paisi suttupòsti aa Castelanìa i presedenti Scignùi, faxenti parti da famìa di Rubaldini, inte stu mòddu chi vegne sedüu u duminiu a in'àtru gruppu aristucraticu arbenganese, quellu de Aicardo Cazulini, capustipite de ina lunga séie de nobili lucali, difatti i sò discendenti i mantegiàn u cuntrollu inti seculi sucescìvi, fin au periudu di inissi de l'etài muderna.
Fin aa Rivulusiùn Fransese a Castelanìa de Rivernàu a g'ha avüu ina stòia du tüttu scìmile a quella de àtri feudi picin prezenti intu Sacru Rumàn Impéu, ma inte stu càxu a l'è particulare u cuntinuu scàngiu diplumaticu e intermediasiùn de diferenti stàtti vixìni, da primma cun i Arduinici, du Vastu e de Clavesana, e pòi ascì cun i marchesi de Séva, de Salüssu e di Del Carretto.
L'etài mudèrna[modìfica | modìfica wikitèsto]
Inte l'ànnu 1537 a Castelanìa a cuntàva tòstu 88 föghi, e dunca 88 famìe, pé in tutale de persune aturnu ai 400 rexidenti.[6] Intu Sinquesentu, pé l'impuscibilitài de duveà i véi castélli de Rivernàu e Castiùn, a famìa di Cazzulini a cumensa a custrusiùn du Castéllu de Bezzu, caraterizàu da ina cunfurmasiùn a ca' rexidensiâ che ancù ancöi a caraterizza l'edifissiu.[7]
Inta primma metài du Seisentu, i Cazulini e a pupulasiùn de Arnascu, Menôxiu e Sènexi se impegnan pé custruì turna a gêxa da Sunta, inta stessa pusisiun da presedente, cun de durme ciü scimili au stìle ba(r)òccu. Sutta a tüttu u periudu de cuntròllu da famìa Cazzulini u se àrve in periudu de stabilitài pé a castellanìa du Rivernàu, c'u düa fin aa fìn du guvernu de sti chi in sce Arnascu, terminàu difatti intu 1753, difatti zà da tempu l'éan cumensàe de tensciùi fra i scignùi du paìse e i Marchesi du Carettu, padrùi du feudu de Barestin, che se van a zunze a quelle interne pé a spartisiùn ereditàia. Gh'è cuscì ina cuntinua lòtta c'a düa pé ben duxéntu ànni e c'a porta in ruvìna a famìa fin a perde u feudu. Aa fin da Guèra de Sucesciùn Pulacca (1733-1738), u Tratàu de Vienna u stabilisce che a suvranitài in sciu feudu a passa au Regnu de Sardegna, cu'u suvràn Carlu Manuele III de Savòia, püe se u cuntrollu du feudu u resta aa famìa Du Carettu de Barestìn.[8]
Quarche annu dòppu, cuscì, vegna infeudài àtri espunenti da nubiltài arbenganese, culigài e tribütài di Del Carretto de Barestìn: i Còsta, zà scignùi da Cuntea de Cunscente, (c'a cumprendeva ascì Cixàn, Cunscente e u cumün de Garlenda), chi i cunservan a pudestài in sce a castellanìa fin a l'arìvu de l'esercitu fransese guidàu da Napuleùn Bunaparte.
Da Napuleùn au cumün d'ancöi[modìfica | modìfica wikitèsto]
Doppu u 1794, ànnu de l' ucupasiùn da parte de l’Armâ Rivulusiunàia Fransese, u teritôiu da Castelanìa u vegne suttupòstu pé trei anni a l'autu(r)itài di cumisài parigìn (fra sti chi Filippo Buonarroti) scicumme c'u l'éa cunsciderà cumme ina pursiùn de teren nemigu aleàu di Savoia, vistu che sti chi i nu apugiàvan a Rivulusiun Fransese.[9]
Fra u 1797 e u 1805, i paìsi ch'i furmàvan u feudu i vegnan ragrupài inta növa munisipalità de Arnascu e Sènexi, sutta au duminiu da Repübbrica Ligüe, a Castelanìa a vegne desfà, scicumme che u növu stattu u l'éa de stampu demucraticu.
Inquadrau inta Giurisdisiùn da Sènta, cun capitàle Arbenga fin au 1805, pe pòi passà sutta au Primmu Impéu Fransese fin au 1804, intu sircundâiu de Portu Mauìssiu, culegau cun u dipartimentu de Muntenötte. A l’epuca da sò furmasiùn u cumün u cuntàva tòstu 830 abitanti.[10]
Cun a restaurasiùn du 1815 u passa turna sutta i pusedimenti du Regnu de Sardegna, cun a spartisiùn du teritòiu fra i dui növi cumüi de Sènexi e Arnascu, sepa(r)ài in moddu cunsensuàle, andandu a fa finì l'ünitài du feudu, a partì dau 1929 végne sciurbìa a municupalitài de Sènexi inte quella de Cixàn.[11]
Nòtte[modìfica | modìfica wikitèsto]
- ↑ I dumini da Castelanìa i l'éan in pàrte stài ereditài dau Marchesàu de Finâ
- ↑ Franco Noberasco, Storia della Castellania di Arnasco, Cenesi e Rivernaro, Gruppo Amici dell'Olivo - Arnasco, 2001, pp. 19-21.
- ↑ ibidem, p. 15.
- ↑ ibidem, p. 13.
- ↑ ibidem, pp. 44-50.
- ↑ ibidem, p. 211.
- ↑ Castello di Bezzo, in sce culturainliguria.it. URL consultòu o 2 lùggio 2021.
- ↑ F.Noberasco, op.cit., p. 311.
- ↑ ibidem, p. 329.
- ↑ ibidem, p. 348.
- ↑ ibidem, p. 351-352.


text:
Greçia
A Greçia (in greco Eλλάδa, Helláda, oppûre Eλλάς, Hellas), nomme ûffiçiâ Repûbblica Ellenica (in grego: Eλλnvιkή Anuokpatίa, Ellinikí Dimokratía), o l'è 'n stato europeo scituòu into Mâ Mediterraneo, inta ponta sûd d'a penìsöa balcanica e consciderä chin-a d'a democrasia, d'o pensceo e d'a çiviltæ oçidentâ.
- Capitâ: Atene
- Àrea: 131.940 km²
- Popolassiôn: 10.665.989 abitanti (2004)
A confin-a con l'Albania, a Bulgaia a Turchia d'o nòrd-èst e a Maçedònia do Nòrd.
A l'è inträ int'a Comunitæ Europea into 1981, comensòu a dêuviâ l'euro into 2001, e ospitòu i Zêughi Olimpichi into 2004.
A sêu léngoa a l'è o Grego moderno.
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Greçia


text:
Calendäio cinéize
O Calendäio cinéize (cinéize: 农历 nónglì ò 旧历 jiùlì) o l'é 'n calendäio lùnni-sôlâ, sàiva a dî che o l'é calcolòu segge in sciô sô, segge in sciâ lùnn-a. O l'é stæto in ûzo in Cinn-a inte a-o 1912, anno de l'aboliçión de l'Inpêro Cinéize. O l'é stæto uzaòu da pòpoli de l'Asia asæ.
I giórni da setemànn-a do calendäio cinéize[modìfica | modìfica wikitèsto]
- 星期 (xīngqī yī) = Lûnedì
- 星期 (xīngqī èr) = Mätesdì
- 星期 (xīngqī sān) = Mäcordì
- 星期四 (xīngqī sì) = Zêuggia
- 星期五 (xīngqī wǔ) = Venardì
- 星期六 (xīngqī liù) = Sabbo
- 星期日 ò 星期天 (xīngqī rì ò xīngqī tiān) = Domenega
I giórni do méize do calendäio cinéize[modìfica | modìfica wikitèsto]
I ànni[modìfica | modìfica wikitèsto]
Tùtti i anni àn o nòmme conpòsto da dôe pàrte: a réixe celèste e o ràmmo terèstre. E paròlle che forman a prìmma pàrte do nòmme son dêxe:
E paròlle da segónda pàrte - o ràmmo terèstre - son dózze: co 'n animâ do zodìaco cinéize:
Atri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Calendäio cinéize


text:
Léngoa italiànn-a
L'italian o l'é 'nn-a léngoa do grùppo lengoìstego itallico orientâ.
Descriçion e stöiaModìfica
Léngoa ofiçiâ de l'Italia, San Marin e Svissëa, l'italiàn o l'é 'nn-a de ciû inportànti lengoe artistighe universâli e a l'é ànche parlâ da diversci emigræ d'òrìgine italiann-a in tùtto o mondo e inti ex-territoî italien: pârti de Slovenia e Croaçia, in Somalia, Eritrea, Etiòpia e Libia.
Atri progèttiModìfica
- Wikipedia a g'ha n'ediçión in léngoa italiànn-a (it.wikipedia.org)
- Wikimedia Commons a contêgne di inmàgine ò di âtri files in sce Lèngoa italiann-a


text:
Isoe Baleari
E Isoe Baleari (dïte in catalan e offiçialmente Illes Balears e Islas Baleares in spagnòllo) son unn-a Comûnitæ Autònoma spagnòlla, composta da e ìsoe de l'arcipelago baleâre, scituòu into Mâ Mediterraneo, vexin a a costa orientâ da Penìsoa Iberica.
Descriçion[modìfica | modìfica wikitèsto]
G'han unn-a popolaçion de 1.001.062 abitanti (2006), ch'a rappresenta o 2,2% do totâle da Spagna.
E Isoe Baleari g'han doe lengue offiçiæ, o spagnòllo e o catalan.
Quest'arcipelago o l'è formòu da doî groppi de ìsoe:
- "Gimnesias": Menorca, Mallorca e Cabrera, e diversci isoòti.
- "Pitiusas": Ibiza e Formentera, e diversci isoòti.
Atri progetti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Isoe Baleari


text:
Canâle do Panamá
O Canâle do Panamá (in spagnòllo Canal de Panamá; in ingléise Panama Canal) o l'è 'na via de navigaçion interoçeanica c'a s'attreuva in Panamá, essendo o punto ciû stréito tra o Mâ di Caraibi e l'Oçeano Paçiffego.
Inougûròu o 15 Agosto 1914, o l'ha avûo 'n grande sûcesso façendo ciû corte e distanse e i tempi de comunicaçion marittima, svilûppando o progresso econommico e commerçiâ dûrante quæxi tûtto o seccolo XX.
O l'ârve 'na via de transcito corta e de costo relattivamenti basso tra i dôî oçeani, influensando molto i schemmi do commerçio mondiâ, dandoghe prosperitæ e crescita econommica ai paixi svilûppæ e agiûttando molte zone lontann-e a l'espanxon econommica.
Tecnicamente, o l'è 'na magniffica êuvia d'inzenieria. Da l'Atlantico a-o Paçiffego sêu mezûe sôn 80 km. de longhessa e da 91 a 300 m. de larghessa; con 'na profonditæ de 12,8 m. inte l'Atlantico e de 13,7 m. into Paçiffego.
I priçipæ percorsci c'ûttilissan o Canâle do Panamá son:
- Da-a costa est di Stati Ûnîi a l'estremo oriente.
- Da-a costa est di Stati Ûnîi a-a costa òvest do Sûdamerica.
- Da l'Euròpa a-a costa òvest di Stati Ûnîi e Canada.
I prinçipæ prodotti che passan pe-o Canâle do Panamá son:
- Græn
- Petrollio e derivæ
- Mercançie
Atri progetti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Canâle do Panamá


text:
Trabizonda
Trabizonda (in tûrco Trabzon, in grego antigo TpaπeZoῦς) - Çittæ da Turchia (230.399 ab. into 2009), insce-a còsta do Mâ Neigro, a-i pê da caden-a di Monti Ponteghi, vexìn a-a foxe do Deǧirmen.
Descriçion e stòia[modìfica | modìfica wikitèsto]
L'antiga çittæ grega a l'ea costruîa sciû 'n atocian a forma de trapessio; quella tûrca a se stende insce-o scianco de l’atocian verso o mâ.
Pòrto commerciale (esportassion de legnamme, nisseue, tabacco); industrie tescile.
A provinsa de Trabizonda a s'estende sciû 4664 km2 e a conta 765.127 abitanti.
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Trabizonda


text:
Emilia-Romagna
L'Emilia-Romagna a l'è unn-a region de l'Italia settentrionâ de 4 milioìn de abitanti, con capoleugo Bologna. A confinn-a a levante co-o mâ Adriatego, a nòrd co-a Lombardïa e o Venneto, a ponente co-o Piemonte e a Liguria e a sûd co-a Toscann-a e e Marche e a Repûbbrica de San Marìn.
L'Emilia-Romagna a l'è fæta da l'union de dôe regioìn stöiche, l'Emilia e a Romagna; a primma a comprende e provinse de Piaçensa, Parma, Reggio, Modena, Ferræa e in tòcco da provinsa de Bològna co-o capoleugo; a segonda a comprende e provinse de Ravenna, Rimmini, Forlì-Cesenn-a e a parte de levante da provinsa de Bologna, ciù quarche tòcco de Marche e da Toscann-a.
Capoleughi de provinsa[modìfica | modìfica wikitèsto]
I capoleughi de provinsa de l'Emilia-Romagna son (in ordine arfabetico):
- Bologna
- Ferræa
- Forlì-Cesenn-a (Cesenn-a e Forlì)
- Modena
- Parma
- Piaçensa
- Ravenna
- Reggio Emilia
- Rimmini
Nòtte[modìfica | modìfica wikitèsto]
- ↑ Òperatîva dai 7 de zùgno 1970
- ↑ Dæto Istat - Popolaçión rescidénte a-i 30 de novénbre 2021.
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Emilia-Romagna


text:
Carolinn-a do Nord
A Carolinn-a do Nòrd (State of North Carolina, in ingleise) a l'ea a ciù antiga colonia ingleise in America e unn-a de trezze colonie che se son rebellæ a a dominaçion ingleise e han inçoö a Rivoluçion Americann-a, ch'a l'ha portoö a a deciaraçion d'indipendença do 1776.
Descriçion e stòia[modìfica | modìfica wikitèsto]
A Carolinn-a do Nòrd o l'è stæto un di stati a separase da l'union e a fondâ i Stati Confederæ d'America, a l'è stæta riammessa inte l'union doppo a guæra çivî. A sö capitâ a l'è Raleigh.
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Carolinn-a do Nord


text:
Carlo Azeglio Ciampi
Carlo Azeglio Ciampi (Livorno, 9 dexénbre 1920 - Romma, 16 seténbre 2016) o l'é stæto 'n economìsta, banchiêre, politico e o X prescidénte da Repubbrica Italiann-a (1999-2006).
Carlo Azeglio Ciampi, 1999
Dæti personâli
Mòrte: Romma, 16 seténbre 2016
Paize: Italia
Âtre informaçioìn
VìttaModìfica
NòtteModìfica
BibliografìaModìfica
Conligaménti esterniModìfica
- Wikimedia Commons a contêgne di inmàgine ò di âtri files in sce Carlo Azeglio Ciampi
- [1] Scìto do Presidente della Repubblica Italiana|Quirinale.


text:
Lev Tolstoj
Lev Nikolàevič Tolstòj, inta lengoa rùscia ЛeB HиkoлaeBич ToлcToй (Jàsnaja Poljana, 9 seténbre 1829 - Astàpovo, 20 novénbre 1910) o l'è stæto un scrittô, drammatùrgo e filòsofo rùscio.
Vìtta[modìfica | modìfica wikitèsto]
Diventòu famoso in patria grassie a 'na série de racconti zovenili in sciâ realtæ da guæra, o nomme de Tolstòj a piggiòu fîto risonansa mondiâ pe-o sûccesso de romanzi "Guæra e pâxe" e "Anna Karénina".
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Lev Tolstoj


text:
Figgetta
Unn-a figgetta a l'è unn-a zovena femmina uman, in cangio o zoveno masccio o l'è ciammou figgeu. A poula figgetta a l'è usä pe indicâ a distinçion biologica tra i sessi, a distinçion culturâ ligä a-a mersa, o tutti e doi. Dappeu che unn-a figgetta acciappa l'etæ grande, a l'è ciammä donna.
Ghe son diverse ecceçioin colloquiâ a l'uso de questa poula. Pe exempio, a poula figgetta a l'è usä ascì comunemente quande se fa refæta a-a femmina grande inte unn-a relaçion affettosa, scimilmente a-a poula galante o impromissa. Quande a figgetta a l'é picìnn-a, se ghe dixe anche "figìnn-a".
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Figgetta


text:
San Gioâne
O Gioâne (Betsàisa, fòscia o 10 – Éfezo fra o 98/99 e o 104 dòppo Crìsto) o l'é stæto un di apòstoli do Gêxù. A tradiçión crestiànn-a a-o conósce cómme l'aotô do Quàrto Evangêio e pe sto fæto chi o vêgne ciamòu Evangelìsta ascì.
VìttaModìfica
Segóndo i racónti de âtri tréi Evangêi canònichi, o Gioâne o l'êa o fræ de l'apòstolo Giàcamo o Magiô. Prìmma d’andâ aprêuvo a-o Gêxù, o l’êa discépolo do Gianbatìsta. A tradiçión a gh’atriboìsce ’n ròllo speciâle drénto a-o grùppo di dózze apòstoli e a l’identìfica co-e paròlle «o discépolo chò-u Gêxù o l’amâva». O l’à parteçipòu a-i fæti ciù inportànti da vìtta e di insegnaménti do méistro, fòscia l’ùnico di apòstoli ch’o l’à ascistîo a-a sò mòrte in sciâ crôxe. Segóndo antîghe tradiçioìn crestiànn-e, o Gioâne o saiéiva mòrto in etæ avansâ a [Efezo|[Éfezo]], l'ùrtimo sopravisciûo di dózze apòstoli. A tradiçión crestiànn-a a gh’atriboìsce çìnque lìbbri do Nêuvo Testaménto: l’Evangêio segóndo o Gioâne, e træ Létere do Gioâne e l’Apocalìsse do Gioâne. Pò-u profóndo contegnûo di sò scrîti o l’é stæto pe tradiçión indicòu comò-u “teòlogo” pe-ecelénsa, rafiguòu artisticaménte co-o scìnbolo de l’àquila.
L'Evangêio segóndo o Gioân eModìfica
L’antîga tradiçión da Gêxa a l’afèrma chò-u quàrto evengêio o l'é stæto scrîto da l'Apòstolo Gioâne, o predilètto do Crìsto, quand'o l'êa deventòu asæ vêgio inta comunitæ crestiànn-a d'Éfezo, çitæ de l'Àzia Minô. L’evangêio o l’é stæto scrîto vèrso l’ànno 100 e o ciù antîgo manoscrîto ch’o nò-u tramànda o l’é do 150, a-o màscimo do 200.
Con tùtto che-e caraterìstiche che in mòddo ciæo alontànan sto evangêio da-i prìmmi tréi, o Gioâne o veu scrîve, cómme quélli prìmma de lê, in evangêio: e a prêuva a l’é l’identitæ do quàddro generâle e di fæti fondamentâli, e no ræe indicaçioìn cronològiche – a-e vòtte asæ ùtili -, giögràfiche e âtre ancón. Sôlo o Gioâne o cónta de ’na lónga misción do Gêxù inte Geruzalémme. E réixe palestinéixi de l’evangêio vêgnan fêua into lengoàggio inte ciù pónti aramàico in mòddo asæ ciæo.
O Gioâne o scrîve squæxi setant’ànni dòppo a mòrte do Gêxù e o preferìsce scèlie dötréi fæti da vìtta do Gêxù, che, a raxón do sò contegnûo scinbòlico, permétan ’na profónda inteligénsa do mistêio do Crìsto, sótta-a goìdda do Spìrito Sànto e a-a lûxe de l’esperiénsa sorvenaturâle da Gêxa. O Gioâne o consèrva in mòddo fedêle a sostànsa di insegnaménti do Gêxù, ascì s’o i scrîve inte ’n sò mòddo particolâre. Se peu parlâ de ’na tradiçión ligâ a-o Gioâne – e ch’a se védde into Lùcco ascì – in pàrte paralêla e in pàrte conplementâre da tradiçión ch’a s’atrêuva inti âtri evangêi.
O mâvegiôzo prinçìpio o l’anónçia i témmi tratæ inte l’evangêio. I capitoli da l’1 a-o 4 avîan a manifestaçión da natûa e di poéi divìn do Crìsto; inti capitoli 5-12, a polémica co-i Giudêi a l’aprofondìsce i témmi ciù inportànti do mistêro da persónn-a e da misción do Fìggio do Segnô; i capitoli 13-21 contêgnan o racónto da Pasción, da mòrte e da resureçión de Crìsto, con l’azónta de sò ùrtime confidénse a-i discépoli.
Vôxe corelæModìfica
Atri progèttiModìfica
- Wikimedia Commons a contêgne di inmàgine ò di âtri files in sce San Gioâne


text:
Pitagora
Pitàgora (in grego antico: ΠuϑaYόpaς, Puthagòras; in latin: Pythagŏras) o l'é stæto un matematico e filosofo do VI sécolo a.C.
Biografìa[modìfica | modìfica wikitèsto]
Figgio de Mnesarco, o l'é nasciûo a Samo inta primma meitæ do VI sec. a.C. Apollodoo o colloca a so acme' into 532-531 a C. O fu scolao de Fereçide e de Anascimandro. Un dæto de rilevo o l'è o so trasfeimento da-a Greçia inte l'Italia meridionâ (foscia in gio a-o 529 a.C.) dove o fondò, a Croton, una celebre scœua filosofica - ch'a l'è consciderâ fonte e origine da coscì díta «filosofia italica» - inte forme de una comunitæ religiosa con intenti de rigeneraçion morâ e politica. A dotriña ch'a caratterizza, ciu comunemente, a filosofia pitagorica a l'è quella ch'a conscidera o numero comme essença de tutte e cose, in quante ogni aspetto do reâ o vegniva ricondúto a una reçiproca relaçion ò armonia de quantitæ numerabile (modello pe eccellença ea ritegnuo a concordança di soin, a synphonia, realizzâ inta muxica a traverso di intervalli matematichi). Tutti i numeri, pe i Pitagorichi, ean suddivixi inte doe classe, di pâ e di despa (una terça a l'ea quella do pa-despa, individuâ inte l'un-monade).
A tradiçion che o riguarda a l'è coscì collegâ con quella concernente o pitagorismo posteriô che l'è assæ diffiçile isoâ, in lê, i dæti che se pœuan consciderâ comme di costituenti aotentichi da fixonomia do pensatô ionico. Circa a personalitæ de Pitagora l'è tuttavia poscibile ricavâ de indicaçioin segue da quarche mençun de scritô antigo, ò so contemporannio ò de poco posteriô (Senofane, Eraclio, Erodoto): cosa ch'a l'escludde o sospetto che a so figua a posse desciorvise inte quella de un eroe eponimo da comunitæ pitagorica e a rende poscibile consciderâ a tradiçion conçernente a so vitta comme presupponente un effettivo nucleo storico. Segondo a tradiçion, Pitagora, figgio de Mnesarco, o nascette a Samo inta primma meitæ do sec. 6º a.C. Scolao de Fereçide e de Anascimandro, o se recò in Egitto pe inprendighe a sapiença de quelli sacerdoti. Tornao a Samo e trovao a so patria sotta o governo do tiranno Policrate, o se trasferì inta colonia de Croton inta Magna Grecia e o ghe fondò a so comunitæ.
Œuvie e penscêo[modìfica | modìfica wikitèsto]
A Pitagora e a-a so scœua se deve a distinçion tra logistega e aritmetica, saiv'a dî tra e regole pratiche de calcolo in sce-i numeri (intreghi) e a sciença di numeri. Pitagora quindi «o l'elevò l'aritmetica a-o de d'ato di bezœugni di mercanti» (Aristosseno). Pâ seguo che a Pitagora e a-i pitagoreghi segge da attribuî: a distinçion di numeri in pâ e despa; a definiçion di numeri amicabili e di numeri perfetti; a rappresentaçion geometrica di numeri intreghi mediante di gruppi de ponti disposti in moddo da formâ de figue geometriche regolæ, ch'a permisse a-i pitagorichi de conseguî di risurtæ importanti relativi a-i quadrati perfetti, a-a somma di termini de una progrescion aritmetica, ecc.
Quante a-a geometria, ôtr'a-o famoso teorema de Pitagora, a-a scœua pitagorica l'è attribuio: 1) o teorema segondo o quæ a somma di angoli interni de un triangolo a l'è inguâ a doi angoli retti; 2) a risoluçion geometrica di equaçioin de 2º grao; 3) i primmi elementi da teoria de proporçioin e da scimilitudine; 4) a scoverta di incommensurabili; 5) a costruçion di «corpi cosmichi», saiv'a dî di çinque poliedri regolæ, ò aomanco de quarchedun de questi.
Ma a Pitagora e a-i primmi pitagorichi dev'êse attribuia ascì, e sorvetutto, a fondaçion da geometria raçionâ. O dexideio de dâ una giustificaçion rigorosa e generâ, no empirica ni limitâ a pochi caxi, do teorema de Pitagora, o portò Pitagora e i so allevi a ordenâ a geometria inte de cadeñe de deduçioin che, partindo da de veitæ sence e evidente, condussan de man in man a-a scoverta de de proprietæ sempre ciu riposte.
Teorema de Pitagora[modìfica | modìfica wikitèsto]
Un di primmi teoremi da geometria clascica, segondo o quæ o quæo costruio in sce l'ipotenusa de un triangolo rettangolo o l'è equivalente a-a somma di quæi costruii in sce-i cateti; o g'ha nomiose generalizzaçioin (teorema de Pitagora generalizzao, n-dimenscionâ, ecc.) e o l'è a-a base do concetto de distança inti spaçi eüclidei ò psœüdoeuclidei.
Di âtre teorie tipiche do pitagorismo son a reincarnaçion ò metempsicoxi, e a dotriña cosmologica. A metempsicoxi a l'ea a credença inta trasmigraçion di añime da un corpo a un âtro - de specie despæge ascì- doppo a dissoluçion. Se tratta de-uña de dotriñe de Pitagora ciu soventi reciammæ da-a lettiatua crestiaña; aoa pe accentuane e affinitæ co l'insegnamento crestian (corpo comme prexon, l'añima immortâ a sequæo inte questo ch'a l'aspeta a liberaçion verso una biatitudine de vitta incorpoia, inte un mondo ciu âto), aoa pe drammatizzane e differençe (negaçion de l'individualitæ de l'añima umaña, so inguança con quella di animæ bruti, vegetæ e mineræ, ecc.).
A dotriña cosmologica a consciderava a-o centro do cosmo o fœugo e in gio a lê, inte di orbite concentriche, i varri pianeti scin a-a sfea estremma, inglobante o tutto, formâ lê ascì de mateia ignea. Tra a Tæra e o fœugo centrâ gh'ea collocao l'antitæra (ἀvtίxϑwv), ch'a fava insemme a-a Tæra o gio do fœugo ogni 24 ôe. In tâ moddo l'antitæra a l'impediva che i raggi do fœugo razonzessan direttamente a Tæra e a risurtava invixibile da l'emisfeo abitao, perché questo, inta so rotaçion, o dava de longo verso l'esterno da sfea. I raggi do fœugo centrâ pervegnivan a l'emisfeo abitao solo percose riflesci da-o sô (ch'o ruava inte un'orbita ciu larga). Quande a tæra a se trovava da-a parte do sô s'aveiva o giorno, in caxo contraio a nœutte.
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Pitagora


text:
Template:W
E instruçioìn segoénti són contegnûe inta sottapàgina Template:W/man (modìfica·cronologîa)
Quésto template d'avîso o serve a segnalâ che 'na vôxe no l'è ancón formatæ segóndo e lìnie goìdda de Wikipedia.
Ûzo
O template dêve êse inserîo a l'inìçio da vôxe ò da seçioîn e domanda i segoénti paràmetri:
- argoménto: argoménto asociòu a-a vôxe. (consegiòu)
L'è ascì poscìbile specìficâ 'n segóndo argoménto co-o paràmetro
|argoménto2=...òpû
|arg2=...
- dæta: méize e ànno inti quæ l'è stæto inserîo o template. O nómme do méize dêve êse scrîto in minóscolo e pe estéizo, l'ànno inte quàttro cîfre (òua l'è òtôbre 2021) (òbligatöio)
- coménto:tèsto lìbero pe spiêgâ o problêma da vôxe (ò da seçioîn), se necesâio. (facoltatîvo)
Scintàsci
{{W|argoménto|méize ànno|eventoâle coménto}}
Ezénpi d'ûzo
{{W|cinema|òtôbre 2021}}
Pe òmétte l'argoménto:
{{W||òtôbre 2021}}
Ezénpio co commento:
{{W|mûxica|òtôbre 2021|pe-a discografîa adêuviâ: ànno - Tìtolo}}
Ezénpio co 'n segóndo argoménto:
{{W|mûxica|òtôbre 2021|arg2=istöia}}
Dati pe VisualEditor
A tabélla TemplateData che segue a l'é contegnûa inta sòttapàgina Template:W/TemplateData (modìfica·cronologîa)
Quésto template o serve a segnalâ che 'na vôxe a no l'è ancón formatâ segóndo e lìnie goìdda de Wikipedia.


text:
Peive
O peive (péivie segóndo a grafîa ofiçiâ, peive in savonéize, pàivre in noveize, péve in vintimigiôzo, püve in monegàsco) o l'è unna spessia otegnüa da i früti de unna cianta, o Piper nigrum (L., 1753), a l'é 'na ciànta ch'a apartegne a-a famìggia de Piperaceae[1].
O peive gianco o se ricava da i früti möī, mentre o peive verde o vegne estræto da quelli completamente bozzi.
Descriçion[modìfica | modìfica wikitèsto]
Se invece se dövia quelli a meitæ maturaçion, se ottegne o peive neigro. O peive o contegne un alcaloide, a piperina. Quello che vegne ciammou peive rosso o l' è invece un prodotto completamente diverso, ottegnüo maxinando un pevionetto do genere Capsicum, e o no l'è trattou in te questo articolo. O peive o l'è conosciüo da tütti pe o sö utilizzo in cuxinna, ma o se dövia anche comme insetticida, conservante, in t'a preparasion de farmaci e de cosmetici.
O peive e a fisiologia d'a digestion[modìfica | modìfica wikitèsto]
L'üso d'o peive o l'aumenta a secresion d'a lipasi da parte d'o pancreas, dell'amilasi salivare, d'a tripsina e d'a lipasi intestinale. O stimola anche a secresion d'a bile: questo o rende ciü façile digerï i grasci. Tütti questi effetti renden ciü rapido o passaggio di alimenti in t'o træto digerente. Sciübben che ghe segge di pregiüdissï contraï o peive, se döviou a i giüsti dosaggi, o no porta danni a o stömego.
Produtoî[modìfica | modìfica wikitèsto]
Nòtte[modìfica | modìfica wikitèsto]
- ↑ (EN) Piper nigrum, in sce powo.science.kew.org. URL consultòu o 17 màzzo 2021.
Bibliografîa[modìfica | modìfica wikitèsto]
- (EN) Krishnapura Srinivasan, Black pepper and its pungent principle piperine: a review of diverse physiological effects, in Critical Reviews in Food Science and Nutrition, vol. 47, n. 8, frevâ 2007, pp. 735-748. URL consultòu o 17 màzzo 2021., un articolo scientifico (in Ingleise) in sce i effetti dell'üso do peive.
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Piper nigrum
- Wikispecies a contêgne informaçioìn in sce Piper nigrum


text:
Kuala Lumpur
Kuala Lumpur (inta lengua melasiann-a: كوالا لمڤور, inta lengua cineise: 吉隆坡, inta lengua tamil: கோலாலம்பூர்) a l'è a ciû grande çittæ da Malaysia, capitâ de quella fedeassion e sêde di sêu poéi legislatoî. A l'è ûn di trei teritoî fedeâli da Malaysia e a s'attrêuva fixicamente drento do stato de Selangor.
Descriçion e stöia[modìfica | modìfica wikitèsto]
Inte 'sta çittæ gh'êan primma i poéi esecûtivo e giûdissiâjo, però, fin da costrûssion de Putrajaya inti anni '90, tûtti doî son stæti stramûæ a quello pòsto, che òua o l'è a capitâ amministratîva, scibben se tegnan çerte pârti do poéi giûdissiâjo ancon a Kuala Lumpur.
Drento da Malaysia, o se dêuvia l'abreviassion KL pe ciammâ 'sta çittæ.
Coligaménti esterni[modìfica | modìfica wikitèsto]
- www.kualalumpur.gov.my
- Scito ûffiçiâ da çittæ e do governo de Kuala Lumpur
- Imaggini de Kuala Lumpur da l'âja - GoogleMaps
Atri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Kuala Lumpur


text:
Santa Margaita
Margàita de Antiochia (ò Mariña pe-a gexa ortodossa), vergine e martire e santa aoxiliatrixe, amaçâ sotta l'impiatô Diocreçian tra o 284 e o 305.
Se çellebra o 20 de luggio.
Patronægo: donne graie, moribondi, comun de Santa Margaita e comun de Vernaçça
Emblema: dragon, parma
Santa Margàita e Olibrius, (miniatua do Jean Fouquet)
Dæti personâli
Mòrte: 284-305
Biografìa[modìfica | modìfica wikitèsto]
Margàita (Mariña, ἉYίa Mapίva, into "pascio" grego atribuio a 'n çerto Timoteo ch'o l'è a vivagna prinçipâ pe-a biografia) a nasce into 275 a Antiochia de Pixidia, a l'epoca uña de çittæ ciu fiorente de l'Axa Menô, (ancœu vexin a-e roviñe da çittæ l'è scitoao a borgâ turca de Yalvac do destreito de Iconio); o Paolo e o Bærnabè intœ-un di so viægi se ghe fermon pe predicâ Gexo Mescia e Figgio de Dê ótegnìndo molte converscioin.
O poæ Edeximo ò Edexio o l'ea sacerdote pagan, pe questo rollo a famiggia da Margaita a spiccava pe moscitæ e inta vitta sociâ e religioza da çittæ. Nisciuña notiççia s'ha da moæ. A Margaita prezumibilmente a l'aresta orfana da moæ da-i primmi giorni de vitta, tanto che-o poæ o l'afia a 'na mamma ch'a l'abita inta campagna vexiña.
A mamma segretamente crestiaña, a l'educò a Margàita a questa fe' e quand'a ritègne ch'a foise matua a-a presentò pe riçeive o battezzo. Tutto ço avègne, ovviamente, a l'insaciua do poæ.
Semmo durante o periodo de persecuçioin descadenæ da-o Mascimian e o Diocreçian, a Margàita crescendo a l'imprendeiva a stoia di eroismi di fræ de fe', a l'inrobustiva o so sprito inspiandose a l'Evangeio, a se sentiva deciza a emulâ o coraggio dimostrao da-i crestien davanti a-a crudeltæ de persecuçioin e inte so preghee a domandava de êse degna de testimoniâ a so fedeltæ a Cristo.
O poæ ignaro de tutto ço o decidde de repigiâ a figgia zœumoæ chinzenne presso a so caza d'Antiochia. A Margàita a fu subito a dezaxo segge pe-o distacco da-a nutrixe, che pe o stile de vitta ch'a tegniva presso a caza paterna corma d'axi. Una seia o domandò a-o poæ cose rapresentesse quelle statoete e e lampe ch'ean in caza, o poæ o spiegò che quelli ean i iddoli ch'o l'adorava e o l'inviò a Margàita a bruxâ de l'incenso pe lô. Lê a l'ascôtâva squæxi indifferente quello che-o poæ o ghe diva, o poæ o credette che-a Margaita a mancava de 'n'educaçion religioza adeguâ a-o proppio ceto sociâ, o l'afiò coscì a 'n meistro de so conoscença ch'o dirizeiva una scœua donde se mostrava un po' de tutto. A Margàita a no l'agradiva i insegnamenti paghen e doppo poco tempo a rivelò a-o poæ d'êse crestiaña. Pe tâ motivo, o poæ o no l'exitò a mandâla via de caza, quindi a Margàita a tornò da-a so mamma ch'a l'acugette comme reduxe vittoioza de 'n'aspia bataggia. In campagna a Margaita a se reize utile scovendo a strœuppa e pe-i atre necescitæ che s'apresentavan; questa a dedicava tanto tempo a-a preghea, in particolâ a pregava pe-o poæ e pe-i fræ inta fe', che vegnivan sempre ciu soventi perseguitæ.
Un giorno mentre a conduiva e pegoe a scœuve, a Margàita, a fu notâ da Olibrius, nœuvo governatô da provinça; apeña o-a vidde o l'arestò corpio da-a so belleçça e o l'ordenò ch'a ghe foise conduta denanti. Doppo un longo coloqquio o governatô o no l'ariescì inte l'intento de convinçe a Margàita a diventâ so spoza, questa a se diciarò subito crestiaña e a fu inremovibile into professâ a so fe'. O governatô, doppo un longo interrogatoio, a-e risposte da Margàita, o controbatte co-a fragelaçion e l'incarçiaçion.
Segondo a tradiçion, in prexon a-a Margàita g'apâ o demonnio sotto forma de 'n teribile dragon, ch'o se-a colla, ma lê armâ de 'na croxe ch'a tegniva inte moen, a squarça o ventre do mostro sconfizendolo. Da questo fantastego epizodio, nascette inta devoçion popolâ quella virtù riconosciua a-a Margàita, d'ótegnî, pe-a so intercescion, un parto façile a-e donne che l'invocan primma che començe e dœugge.
Doppo un breve periodo de prexon, a Margàita l'è sottoposta a 'n nœuvo martellante interrogatoio davanti a tutta a çittadinança. In quest'ócaxon ascì, lê a no l'exita a proclamâ a tutti a so fe' e l'avei dedicao a Criste a so verginitæ. Ancon una votta a vegne inviâ a adorâ e ófrî de l'inçenso a-i dê paghen, ma lê a se refua e a mençuña o brano do Vangelo do Mattê dixendo: "Quande saiei denanti a-i magistrati e a-i prescidi, no ve preocupæ comme ò cose dovei risponde, perché o Sprito do Poæ vostro, chi è inti çê, o parliâ pe voi".
Mentre tutti osservavan quante stava sucedendo, una forte scossa de teramotto a feççe tremâ a tæra e aparse 'na comba co-ina coroña ch'a l'andò a depoñe insci-ô cappo da Margaita. Questo fæto prodigiozo, e afermaçioin da Margàita, o so refuo de pratiche pagañe e e molte converscioin ch'avègnan, mandon in sce tutte e furie o governatô ch'o l'emisse a sentença de condanna pe-a Margàita: "Ch'a segge degolâ fœua da çittæ".
A Margàita a fu decapitâ o 20 luggio 290 a l'etæ de chinz'anni. O còrpo o fu recugeito e portao in lœugo seguo da-i fedeli donde o fu fæto ogetto de gran veneraçion.
Segondo a tradiçion un pellegrin de nomme Agostin da Pavia, into secolo deximo, o l'ariescì a trafugâ, doppo varie peipeçie, o corpo de S. Margaita e a transportâlo in Italia, a Romma pe proseguî verso Pavia. Durante o viægio, o se fermò a Montefiascon, dond'o fu acugeito da-i Beneitin do monestê de San Pê a-i quæ o contò e vexende do so viægio. Doppo quarche giorno o pellegrin o s'amaotì e o moì, racomandando a-i moneghi de conservâ e venerâ a preçioza reliquia. Da chì commençò a difondise o culto de Santa Margàita pe tutta l'Italia e in atri paixi de l'Œüropa, molte çittæ se pregion erze de gexe in so onô.
A nommina de S. Margàita a l'è coscì importante da êse inseja tra i "quattorze Santi aoxiliatoî", con questo nomme l'è dexignao un groppo de 14 santi a-a quæ intercescion o popolo crestian o sole fâ ricorso inti momenti diffiçili. Questi son: Sant'Acaçio, Sant'Egidio, Santa Barboa, San Giaxo, San Cristoffa, San Çiriaco, San Dionigi, Sant'Emo, Sant'Œüstachio, San Zorzo, Santa Cattæña, Santa Margàita, San Pantalin e San Vito.
Atri progetti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Santa Margaita
Conligaménti esterni[modìfica | modìfica wikitèsto]
- Santi e beati traduto da www.santiebeati.it


text:
Categorîa:Template pe-e discuscioîn
Template de servìçio pe-e pàgine de discuscioîn.
Âtri progètti[modìfica | modìfica wikitèsto]
- Wikimedia Commons a contêgne 'na categorîa in sce l'argoménto Categorîa:Template pe-e discuscioîn
- Wikidæta a contêgne 'na categorîa in sce l'argoménto Categorîa:Template pe-e discuscioîn
Sottocategorîe
Sta categoria chie a contegne e 2 sottocategorie indicæ chì aprœuvo, pe 'n totale de 2.
Pàgine inta categorîa "Template pe-e discuscioîn"
Questa categoria a contegne e 6 pagine indicæ chì de sotta , insce 'n totale de 6.


text:
Cappélla Sistinn-a
A Cappélla Sistinn-a de Rumma a l'è ün di ciü famuxi tesói d'ärte d'a Çitè d'u Vatican, custrìa intr'a u 1475 e u 1483, ai témpi de Pappa Sistu IV da Ruvie, d'unde a piggia u numme. Da u mêximu puntéfice a piggia numme inn-a segunda Cappélla Sistinn-a ch'a se tröva vexìn a-a Catedräle de Sann-a, mausuléu d'i vegi d'u Pappa.
DescrisiùnModìfica
A l'è cunusciüa in tüttu u mundu za che s'i ghe fan i Cunclävi e di ätre çeimógne uffisiäli, inclüse çerte incurunn-asiùi papäli, e za ch'a l'è staeta decurò da Michel'Angiou Buonarroti. A cappélla se tröva insce a drita d'a Baxilica de San Pé, doppu a Scäa Régia, e in prinçipiu a servîva cumme Cappélla Palatinn-a drentu a-a vegia furtéssa vaticann-a.
A Cappélla a l'è de furma retanguläre e a mesüa 40,93 metri de lünghéssa pe' 13,41 de larghéssa (e dimensciùi d'u Tempiu de Salumùn, cuscì cumm'i sun scrîte in t'u Vegiu Testamentu ). L'artessa a l'è de 20,70 métri e u tèitu furmòu da inn-a vórta a butte rebasciä cun vórte piccinn-e lateräli tütte in faccia a e sö duzze finestre ch'i dan lüxe a l'ambiénte. U pavimentu, d'u XV seculu, u l'è faetu da tarscie pulicrume de märmu.
Inn-a transenna de märmu de Mino da Fiesole, Andrea Bregno e Giovanni Dalmata a dividde a cappélla in te due pärte; quella ciü lärga, cun l'artä, a l'è pe' e çeimógne religiûse e pe di ätri üsi clericäli; quella ciü piccinn-a a l'è pe' i fedéli. A cançellä de passaggiu a l'aea in origine de fêru placcö d'óu e in puxisiùn ciü centräle; a l'è pói staeta spustä versu a pärte d'i fedeli pe garantì ciü tantu spassiu au Pappa. D'i maeximi artisti u l'è a Cantoria, saiéva a di´ u spassiu riservö au córu. E u l'è staetu propriu pappa Sistu IV a creä nu tantu doppu a sö elesiùn (9 agustu 1471), in Cullegiu d'i Cappellaen Cantûri, primu nücleu de quella ch´a saià a Cappélla Müxicäle Puntificia Sistinn-a.
Méntre i avêgnan e çeimognie impurtanti e miagge lateräli sun cuverte da inn-a rîga de arazzi, faeti da u Raffaellu, ch'i mùstran d'i avegniménti d'i Vangeli e d'i atti d'i Apostuli.
I ciaen architettónici i sun ópera de Bacciu Puntélli e i trâvaggi de custrusiùn i sun staeti survavixiunae da Giuanìn d'i Dûsci tra u 1473 e u 1484, ai urdini de Sistu IV.
A primma méssa a l'è staeta çelebrä in t'a Cappélla Sistinn-a u 9 de agustu d'u 1483, cumme çeimognia pe cunsegrä, e dedicäghela, l'Asunçiùn d'a Vèrgine Maria.
E pittüe insce-e miagge i sun staete faete da u Pe' Perugìn, Sciandru Buttexelli, Dumenegu Ghirlandö, Coximu Rosselli, Lucca Signoeli e dai sö rispettivi laburatóri, dunde i se trûvävan u Pinturicchiu, Pê de Coximu e Bertumæ d'a Gatta.
I sugètti d'e pittüe l'aean religiuxi e stórici, selesiunae e divixi segundu l'idéa mediêväle de partisiùn d'a stória d'u Mundu in trei perìudi: primma d'i dexe Cumandamenti, intra Mosè e a nascita d'u Cristu, e pói l'éra Crestianna. I märcan a cuntinuitae intra u pattu antîgu e u növu pattu, o a tranxisiùn da e lézze de Mosè a-a religiùn crestiann-a.
Michel'Angiou Buonarroti u l'è incaregou da u Pappa Giulio II da Rovie, in t'u 1508, de redipinze u suffitu, che in prinçippiu u musträva stélle duae insce in çe blö, oeuvia de Piermattê da Amelia; u travaggiu u vegne finìu intra u 1508 e u 1 de nuvembre d'u 1512. Michel'Angiou u dipinze u Giudisiu Üniversäle, surva a l'artä, tra u 1536 e u 1541; trâvaggiu cumisciunou da Pappa Paulu III Farneise.
Pe purèi rivä au sufittu, Michel'Angiou u l'äva besögnu de qarcosa dunde rêzise; a primma idéa a l'è staeta d'u Bramante, ch'u se inzaegna de custruìghe inn-a imparcatüa speciäle, suspèisa pe l'äia pe' via de çerte çimme. Ma Michel'Angiou u suspetta che sta sulussiùn a l'aviaeva lasciou di gärbi in t'u sufittu, inn-a vótta finiu u trâvaggiu, e cuscì u se custruìsce inn-a impärcatüa da lé, inn-a semplice ciassöa de légnu insce di sustêgni tiae da gärbi int'e miagge, int'a pärte äta vexin a i barcoin.
U primmu straetu de géssu peró u muffìsce perché u l'è troppu süppu. Michel'Angiou u déve cuscì levälu e recummençä daccappu, ma u pröva inn-a növa mesc-ciüa, ciamä intónacu, creä da ün di sö bóccia, Jacupu l'Indacu. Sta mesc-ciüa nu sûlu a l'a rexistìu a-a muffa, ma a l'è ascì inträ in t'e tradisiùin custrutîve italiann-e (e ancun inchö a se dövia).
Michel'Angiou u riçeive l'incàregu de dipinze sulu duzze figüe, i apóstuli, ma quande u trâvaggiu u l'è finìu ghe ne sun ciü de 3.000. I bussetti sun in ducümentu ben pressiusu e cuiusu. Michel'Angiou u dövia mudélli maschili, anche pe-e dónne, scicumme e mudélle i l'aean ciü raeae e custuse.
U Giudisiu Üniversäle u l'è stêtu in t'u mêsu de inn-a dispüta pesante intra u Cardinäle Carafa e Michel'Angiou: l'artista u l'è accüsö de immuralitae e oscenitae intulerabile perché u dipinze de figüe nüe, cun i genitäli in mustra, drent'a-a ciü impurtante gexia d'a Cristianitae, e cuscì inn-a campagna de censüa (cunusciüa cumme "Campagna d'e föggie de figu") a vegne organizä da u Carafa e da M. Sernini (ambasciou de Mantua) pe' levä i afréschi. Quande u Meistru de Çeimogne d'u Pappa, Giaxu da Cesena, u fa inn-a denunsia d'u trâvaggiu fêtu, dixendu ch'u l'è ciü adattu a in bagnu termäle che a inn-a capélla, Michel'Angiou u disségna i trêti de Giaxu in t'a figüa de Minósse, giüdice de l'Infèrnu. U se cunta che quande Giaxu u s'è lamentö cun u Pappa, u puntefice u gh'agge rispóstu che a sö jurisdissiùn a nu se purèiva aplicö a l'infèrnu, e cuscì u ritrêtu u n'è restö.
In cuincidensa cun a mórte de Michel'Angiou, i fan sübitu inn-a lézze pe' crûvì i genitäli (Pictura in Cappella Ap.ca coopriantur). Cuscì Daniéle da Vulterra, in bóccia de Michel'Angiou che doppu stu trâvaggiu u rèstià "U Braghettùn", u cröve i genitäli de figüe cun inn-a spécie de perizóma mantegnindu pàigiu u cumplessu d'i córpi. Quande l'ópera a l´è restaurä, in t'u 1993, i restauratùi i scéglian de nu levä i perizómi d'u Daniele; cumunque, inn-a cópia fedele e sensa censüe dell'originäle, de Marcellu Venüsti, a l'è inchö a Napuli au Müseu de Capudemunte. A cappélla a l'è staeta restaurä da u 1981 a u 1994.
I afréschiModìfica
Lista d'i afréschi d'a Cappélla Sistinn-a:Modìfica
- A Scibilla delfica (1509)
- A creasiùn de Adämu (1511 circa)
- U Giudisiu Üniversäle (1536-1541)
CitasiuìnModìfica
- Zorzu Vasäri (insce i afréschi de Michel'Angiou): St'ópera a l'è stêta pe'n davèi `na lanterna d'a nóstra ärte, e a l'a purto´ sci gran benefissiu e illüminasiùn a l'ärte d'a pittüa che u l'è staetu suffiçente a illüminä u mundu che pe' diversi séculi u l'aea restou in te l'oscüritae. E, a di' a veitae, chiunque u segge in pittû u nu l'a ciü besögnu de preoccupäse intu vedde de innovazioin e invenzioin, növi moddi de dipinze e pose, i vestï insce e figue, e vari dettaggi che ispien un timô reverenziâ, perché u Michelangiou u desse a quest'oeuvia tutta a perfezioe che pö ese dæta a di tæ dettaggi.
- Goethe: Sensa avèi vistu a Cappélla Sistinn-a u nu l'è puscibile furmä in'idéa apressàbile de cusse in ómmu u seggie in graddu de ótégnì.
Ätri prugèttiModìfica
- Wikimedia Commons a contêgne di inmàgine ò di âtri files in sce Cappélla Sistinn-a


text:
Dakar
Dakar, con 'na popolassion de 2.079.000 abitanti (2000), a l'è a capitâ do Senegal.
Descriçion e stöia[modìfica | modìfica wikitèsto]
A se scitûa inscio Cavo Verde, insciâ costa atlantega d'Africa.
A sêu localizzassion insce l'estremmo òvest do continente a ghe da vantaggi pe o commerçio marittimo con l'America e l'Ouròpa, pe quello a l'è o ciû importante porto da region.
A s'ha formòu in gîo a 'na fortessa françeise, diventando capitâ de colonnie françeize de l'Africa Oçidentâ into 1902, capitâ da Federassion do Mali tra 1959 e 1960 e ciû tardi capitâ do Senegal d'anchêu.
A cittè a l'ea anche u punto d'arriu d'a Pariggi-Dakar, inna famusa gara a a quale piggeian e piggian ancù parte, moto, autovettue e cammi, ch'i l'atraversavan u deserto do Sahara e in te sta cittè chi aveian a destinasiùn finale. Famusa a l'ea a tappa de ciusua d'a gara, cu u giu d'u Lago Rosa.
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Dakar
Conlìgamenti esterni[modìfica | modìfica wikitèsto]
- (FR) Paggina ûffiçiâ da çittæ de Dakar [1]


text:
Software
O software o l'é l'informaçion ò e informaçioin - deuviæ da un ò ciù scistemi informatichi - memorizæ in sce un ò ciù sopòrti informatichi che peuan ese un ò ciù programmi ò dæti, òpure 'na conbinaçion de questi doî.
O termine o l'é deuviòu in òpoxiçion a hardware (a conponente fixica de 'n scistema de calcolo), ch'o rende poscibile l'ezegoçion do software. Co-o pasâ do tenpo son stæti deuviæ atri termini pe descrive i conponenti de 'n computer, comme firmware. O sufisso -ware (o quæ scignificâto o l'é «conponente») o vegne adeuviòu in âtre pòule ascì pe indicâ particolâ tipi de programmi in fonçion do ròllo chi gh'an inte 'n scistema de calcolo (prezenpio middleware), do tipo de licensa co-i quæ vegnan distriboîi (freeware, shareware), ò de l'ediçion e ancón âtro.
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Software


text:
Cosmologia
A Cosmologîa a l'é a parte de l'astronomia teorica ch'a s'ocupa de costioin chi resguardan a struttua e l’evoluçion d'o cosmo, tentando, in particolâ, de remontane a-i origine.
Descriçion e stòiaModìfica
Inte l'evolussion stòrica d'a disciplin-a se peu distingoe unn-a cosmologia generâ, ch'a consciddera l'evolussion e i origine de l'Universo, e unn-a cosmologia planetaia, ch'a tratta a formassion di pianeti, in particolâ d'o Scistema Solâre.
Âtri progèttiModìfica
- Wikimedia Commons a contêgne di inmàgine ò di âtri files in sce Cosmologia


text:
Demueluìn
I Demueluìn (in grafîa ofiçiâ Demoeloìn) són in duétto do folclôre lìgure nasciûo ofiçialménte inta stæ do 2016[1], formòu da-o Fabio Boesino – vôxe e ukulele – e da-o Giacomo Burdo – vôxe e chitâra, mandolìn e ukulele. A grande pasción pi-â chitâra e a mùxica d'aotô de matrîce americâna do Burdo a s'é intonâ co-a ripropoxiçión de réixe e da tradiçión dialetâle lìgure do Boesino, estimòu da lóngo ténpo di Tralalêro. E coscì i doî se són trovæ a dâ vivaçitæ con entuxàsmo a-e fêe e a-e fèste d'ògni razza[2].
L'êse boìn a-adatâse e no êse mâi stanchi són i pónti bâze di Demoeloìn, de lóngo lèsti a tiâ fêua in struménto e a cantâ 'na cansón. O l'é fòrte drénto de lô o dexidêio de comunicâ quarcösa ch'o va sarvòu da l'estinçión: o Zenéize, in quante patrimònio colturâle e, into mæximo ténpo, 'na sànn-a e tradiçionâle demôa. O sò repertöio o l'é 'n viâgio ch'o pàrte da-i gréndi tòcchi dialetâli lìguri, o tócca e regioìn dâ-arénte andando aprêuvo a-a tradiçión popolâre italiànn-a e o l'arîva a Zêna, dónde i doî són nasciûi, co-a sò nêuva propòsta muxicâle folcloristica[2].
Quéllo ch'àn fæto[modìfica | modìfica wikitèsto]
Cronologîa[2]:
- Agósto 2017 : l'é sciortîo o scìngolo “Tou li” in léngoa zenéize, conpòsto con l'amîgo Mike fC, tòcco fòrte e òsescîvo, ch'o l'é sùbito diventòu 'n torménto into panoràmma lìgure[3].
- Agósto 2018 : sciòrte “Alêgri”, segónda colaboraçión co-o Mike fC, tòcco ch'o métte in evidénsa o tón e o stîle di tréi mìssi insémme[4].
- Frevâ 2020 : I Demoeloìn partéçipan a-o Festivàl da Cansón Lìgure de Sàn Zòrzo d'Arbénga (Savónn-a), dónde són segóndi in clasìfica tra i Grùppi co-o tòcco “Bèllo ch'o l'é”, balâta sonöra da-o tón interiôre.[5]
- Zùgno 2021 : Sciòrte o sò scìngolo “Tò-u diggo òua” co-o quæ se piàsan a-o tèrso pòsto tra i Grùppi a-o Festivàl da Cansón Lìgure de Sàn Zòrzo d'Arbénga (Savónn-a).[6]
Nòtte[modìfica | modìfica wikitèsto]
- ↑ (IT) Matteo Serlenga, I “Demueluin”, tra dialetto e sagre di paese, in sce inchiostrofresco.it, 8 zùgno 2019. URL consultòu o 1º seténbre 2021.
- ↑ 2,0 2,1 2,2 (IT) I Demueluin – folk, stornelli ed emozioni, in sce giacomoburdo.com. URL consultòu o 1º seténbre 2021.
- ↑ (IT) Nicholas Fresu, I Demueluin, i nuovi fenomeni che hanno conquistato la Val Polcevera, in sce ilcorrieredellevalli.it, 22 agòsto 2018. URL consultòu o 1º seténbre 2021.
- ↑ (IT) Mike fC con i Demueluin, ecco il nuovo canto della Liguria: "Alegri", in sce primocanale.it, 12 agòsto 2018. URL consultòu o 1º seténbre 2021.
- ↑ (IT) O Festival da Cansón Ligure de San Zòrzo (ediçión 2020), in sce savonanews.it. URL consultòu o 3 seténbre 2021.
- ↑ (IT) O Festival da Cansón Ligure de San Zòrzo (ediçión 2021), in sce savonanews.it. URL consultòu o 3 seténbre 2021.
Video in sce youtube[modìfica | modìfica wikitèsto]
- Alêgri (co-o Mike fC)
- Stornelli
- Bello ch'o lé
Links e contatti[modìfica | modìfica wikitèsto]
- Youtube: I Demueluin
- Spotify: I Demueluin
- Facebook: demueluin
- Instagram: demueluin_official
- (IT) Scîto ofiçiâ de Giacomo Burdo, in sce giacomoburdo.com. URL consultòu o 1º agòsto 2021.


text:
CAP. XXIV.
95
regnu cuntru l'âtru, e ghe sân dê pestilense, e famme, e terremoti in diversi leughi.
8 Ma tütte queste cose sun u prinsipiu di duluri.
9 Allùa ve cacciàn ne a tribulasiun e ve fân muî, e saî odiæ da tütte ê nasiuin per caxun du mæ numme.
10 Allùa multi se scandalizziàn, e se tradiàn ün cun l’âtru, e ün cun l’âtru se purtiàn odiu.
11 E sciurtiàn feua multi fâsi prufeti e sedüiàn multa gente.
12 E perchè l’è suvrabbundòu l’iniquitæ, se refreidià a caitæ de multi.
13 Ma chi perseverià scin a fin, questu u sâ salvu.
14 E questu evangeliu du regnu u sâ predicòu per tüttu u mundu per testimuniansa a tütte ê nasiuin, e allùa vegnià a fin.
15 Dunque quandu vedieì l’abominasiun da desolasiun predita da u prufeta Daniele, missa ne u leugu santu: chi leze amie ben d’intende:
16 Allùa quelli che sun ne a Giüddea, che se ne scappan a i munti;
17 E chi sâ in sciu teitu, cu nu chinhe zü per piggiâ quarche cosa de caza so;
18 E chi sâ in campagna, cu nu riturne a piggiâ u so vestî.


text:
Mâ do Nord
Mâ do Nòrd - Mâ de l’Europa nòrd-ocidentâle (ca. 575.000 km2), compreiso tra a Gran Bretagna a Ovest, e còste da Fransa settentrionâle, de Fiandre, di Paixi Basci e da Frixia a Sud, e còste ocidentæ do Jylland (Danemarca) e da Scandinavia (Norvegia) a Est. O s'arve ampiamente a Nòrd verso l’Oceano Atlantico, co-o quæ o comùnica tra e còste da Scossia e e isoe Orcade (Streito de Pentland) e tra e isoe Orcade e e isoe Shetland e tra quest'urtime e a còsta norvegeise. O l'è unîo a l’Oceano Atlantico a Sud Ovest ascì mediante a Mannega (Passo de Calais). A Est o Skagerrak o l'arve verso o Mâ Bartego.
Atri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Mâ do Nord


text:
Salvador, Brasî
Salvador a l'è 'na çittæ brasiliann-a, capolêugo do stato da Bahia, into nord-ovest do Pàize.
Dïta in portoghéize São Salvador da Bahia de Todos os Santos, a l'è inte 'na penìsoa in scia còsta de l'Oçeano Atlantico, essendo o ciû grande pòrto d'esportaçioîn e çentro d'a regiôn metropolitann-a do Recôncavo Baiano.
Comme terso mûniçipio ciû popolòu do Brasî, a sêu popolassiôn a l'ëa into 2016 de 2.938.092 abitanti.
Storicamente, a l'è stæta a primma capitâ do Brasî e anchêu se pêuan vedde edifiçi stòrichi d'interessante attrattiva tûristega. A l'è stæta descrita e raccontä da-o çelebre scrittô brasilian Jorge Amado. I viâli antighi comme o famozo Pelourinho, l'amabilitæ e alegria d'a sêu gente, a festa do carlevâ e a sêu mûxica, e belliscime spiage e e diverse manifestaçioìn da coltûa popolä brasiliann-a, prodotto da mescciûa d'i elementi africhen e coloniâli, a a fan diventâ 'n pòsto importantiscimo into patrimònnio da naçion intrega.
Colegaménti esterni[modìfica | modìfica wikitèsto]
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Salvador


text:
Categorîa:Pitoî
Quésta categorîa l'arechéugge e vôxe che pàrlan di pitoî.
- Wikimedia Commons a contêgne 'na categorîa in sce l'argoménto Categorîa:Pitoî
Sottocategorîe
Sta categoria chie a contegne e 6 sottocategorie indicæ chì aprœuvo, pe 'n totale de 6.
P
- Pitoî do baròcco (8 P)
- Pitoî do Rinascimento (29 P)
- Pitoî fiamìnghi (2 P)
- Pitoî italién (50 P)
- Pitoî oustrìachi (1 P)
- Pitoî tedeschi (1 P)
Pàgine inta categorîa "Pitoî"
Questa categoria a contegne e 2 pagine indicæ chì de sotta , insce 'n totale de 2.


text:
Livonnia
Livonnia (lettone Vidzeme; ruscio Livonija; ted. Livland) region storica baltica (47.000 km2) esteiza tra Letonnia a S e Estonnia a N, sudivisa a partî da-o 1920 tra i doi paixi, seguindo un confin etnico.
Area de tranxito de popoli rivæ, a Livonnia a l'emerse inta stoia in gio a-o 9° sec., quand'a commençò a êse percorsa da Scandinavi, Rusci, Lituen. Verso a segonda meitæ do 12° sec. a so popolaçion, i Livoin, a l'ea divisa inte quattro unitæ polittiche, sádamènte organizzæ. Promotô de l'evangelizzaçion e da conquista todesca da Livonnia fu l'Alberto de Buxhövden, consacrao vescovo da Livonnia into 1199. Con l’agiutto di croxæ (into 1204 l'Innocenço III, co-ina bolla, o l'aveiva equiparao a parteçipaçion a-a croxâ in Livonnia a-a parteçipaçion a-e croxæ in Tæra Santa) e de l'Orde di Portaspâ, l'Alberto, che into 1201 o l'aiva fondao a çittæ de Riga fissandoghe a sede vescovî, o sottomisse i Livoin, quindi i Seloin, i Letgalli e i Estoni. Into 1207 o vescovo o se feççe reconosce, da-o Feipo de Svevia, segnô da Livonnia, da aloa fœüdo de l'impeo. O teritoio conquistao o fu sudiviso into 1226 inte træ parte inguæ tra o vescovo, a çittæ de Riga e l’Orde di Portaspaa. Into 1236 (o vescovo Alberto o l'ea morto into 1229) i Portaspaa subin una sanguinosa sconfita da parte di Lituen.
L’Orde Tœütonico o l'assonse l’ereditæ di Portaspâ deximæ e o proseguì a lotta contra i Curioin e i Semgalli, scin a sottomettili definitivamente. Intrâ inte l'ambito de l'impêo, a Livonnia a fu tiatro pe ciu che trei secoli di aspie lotte fra a Gexa (arçivescovo de Riga), l’Orde Tœütonico e a Hansa. O longo dominio tœütonico, ch'o duò scin a-o 1561, o ridusse e popolaçioin agricole a-o stato de servitù da gleba e o no consentì o formâse de 'na classe dirizente da-a nobiltæ fœüdâ, lettone e estone.
Devastâ into 1558 da l'Ivan IV, in man a-a Polonia da-o 1541 a-o 1621, da Sveçia da-o 1621 a-o 1710, quande a fu ocupâ da-e truppe do zar, a-o termine da grande guæra nordica a Livonnia a fu cedua a-a Ruscia (1721), ch'a-a tègne scin a-o 1918, inserindola inte coscì díte Provinçe Baltiche. A seguì da pœu e sciorte da Lettonia.
Atri progetti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Livonnia


text:
Fry top 65
Showing all 12 results
-
Fry-top elettrico 1/2 liscio + 1/2 rigato 2 zone da appoggio trifase cm 60
-
Fry-top elettrico 1/2 liscio + 1/2 rigato 2 zone da appoggio trifase cm 80
-
Fry-top elettrico 1/2 liscio + 1/2 rigato 2 zone da appoggio trifase cm 80
-
Fry-top elettrico 1/2 liscio + 1/2 rigato cromato 2 zone da appoggio cm 60
-
Fry-top elettrico liscio 2 zone da appoggio trifase cm 80
-
Fry-top elettrico liscio cromato 2 zone da appoggio trifase cm 80
-
Fry-top elettrico liscio o rigato 2 zone da appoggio trifase cm 60
-
Fry-top elettrico liscio o rigato cromato 2 zone da appoggio trifase cm 60
-
Fry-top elettrico liscio o rigato cromato da appoggio cm 40
-
Fry-top elettrico liscio o rigato cromato da appoggio trifase cm 40
-
Fry-top elettrico liscio o rigato da appoggio cm 40
-
Fry-top elettrico liscio o rigato da appoggio trifase cm 40


text:
O Cairo
O Cairo (in arabo القاهرة, Al-Qāhira "a forte") a l'è a capitâ de l'Egitto e da sêu provinsa. A l'è a ciû grande çittæ de l'Africa e de tûtto o mondo arabo, e i egiçien spesso a ciamman co-o mæximo nomme da naçion, مصر, arabo cûlto "Misr", arabo egiçiàn "Masr".
Descriçion e stöia[modìfica | modìfica wikitèsto]
A çittæ a g'ha 'na popolassion de 7.500.000 abitanti, l'area ûrbann-a a conta 8.250.000, e tûtta l'area metropolitann-a a g'ha 15.750.000 personn-e.
A s'attrêuva in riva ao sciûmme Nilo e insce sêu ìsöe ascì, a sûd do delta. A sûd-òvest gh'è a çittæ de Gizeh, e famôze pirammide e l'antiga necropoli de Memphis.
A l'è o çentro de comûnicassion, edûcassion, trasporto, economia e polittega de l'Egitto e a l'è ascì tanto importante tûristegamente, essendo e piramide, i mûsei, i mercoei e e croxëe pe o sciûmme Nilo e méte preferîe da di mioìn de tûristi da tûtto o mondo.
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce O Cairo


text:
Figgeu
Un figgeu o l'è un zoveno masccio uman, in cangio a zovena femmina a l'è ciammä figgeua o figgetta. A poula figgeu a l'è usä pe indicâ a distinçion biologica tra i sessi, a distinçion culturâ ligä a-a mersa, o tutti e doi. Dappeu che un figgeu acciappa l'etæ grande, è ciammou ommo.
Ghe son diverse ecceçioin colloquiâ a l'uso de questa poula. Pe exempio, a poula figgeu a l'è usä ascì comunemente quande se fâ riferimento a-o masccio grande inte unn-a relaçion affettosa, scimilmente a-a poula galante o impromisso.
Âtri progèttiModìfica
- Wikimedia Commons a contêgne di inmàgine ò di âtri files in sce Figgeu


text:
Friùli-Venessia Giulia
O Friùli-Venessia Giulia a l'è unn-a region a statûto speciâ de l'Italia settentrionâ de un mion e 200.000 abitanti, con capoleugo Trieste. A confinn-a a sud co-o Venneto e o mâ Adriatego, a nòrd co l'Austria e a levante co-a Slovenia.
LéngoeModìfica
O Friùli-Venessia Giulia o l'é in câxo particolâ anche a livéllo eoropêo. In Friùli se pàrlan divèrsce léngoe: l'italiàn, o furlàn, o slovénn-o (co-o resìan, definîo 'na léngoa e no in dialétto do slovenn-o), o tedésco (in particolâ co-i sêu dialètti carinsiàn e tiroléise) e quàrche dialétto da léngoa véneta (cómme o triestìn, o bisàsco, o gradéise, o maranéise, o moggesànn-o, o liventìn, o veneto d'Ìstria e de Dalmaçia, o dialétto ûdinéise e o dialétto pordenonéise e âtri). In sciâ Val Canâ no l'é difìçile trovâ di parlànti quadrilìngoe de italiàn, furlàn, tedésco e slovénn-o.
- O forlàn
Capoleughi de provinsaModìfica
I capoleughi de provinsa do Friùli-Venessia Giulia son (in ordine arfabetico):
NòtteModìfica
- ↑ Dæto Istat - Popolaçión rescidénte a-i 28 de frevâ 2021.
Âtri progèttiModìfica
- Wikimedia Commons a contêgne di inmàgine ò di âtri files in sce Friùli-Venessia Giulia


text:
Córdoba (Argentinn-a)
Córdoba a l'è o capolêugo da provinsa do mæximo nomme, inta region çentrâle de l'Argentinn-a. Attraversâ da-o sciumme Suquía, a l'è a segónda çittæ ciù popolâ da naçion.
Importante çentro econommico e colturâle argentin, e scenâjo de diversci fæti da stöja argentinn-a, a l'è ciammâ "La Docta" pe l'antiga e reconosciûa universcitæ da-i tempi coloniâli spagnòlli, dove rivan ancon tanti studenti da tùtto o Pàize.
A sêu popolassion a l'è de ciù de 1.267.000 abitanti, di quæ un 12% son studenti universcitâi, proporsion molto ærta a livello mondiâle.
I sêu edifiççi de l'època coloniâle spagnòlla son viscitæ da molti turisti, che çérnian ascì i villagi vexîn, into mêzo di monti do çentro de l'Argentinn-a.
Colegamenti esterniModìfica
- Wikimedia Commons a contêgne di inmàgine ò di âtri files in sce Córdoba


text:
Colombia
Nomme ofiçiâ: República de Colombia, paize de l'America do Sud, a sêu capitâ a l'è a çittæ de Santa Fe de Bogotá, ciamâ Bogotá ascì.
A sêu sûperfiçie a l'è de 2.070.408 km2. De quelli, 1.141.748 km2 fan pârte do tæritöjo continentâ, e 928.660 km2 da sêu estensiôn marittima, essendo l'ûnico Pàize de l'America do Sûd con còste in sce l'Oçeano Atlantico e anche in scio Paçifico.
A g'ha 'na popolassiôn de 42.888.592 abitanti (2005) e a lengua ofiçiâ a l'è o spagnòllo.
Atri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Colombia